title: Deċiżjoni tal-Kunsill (UE) 2016/2355 tat-12 ta' Diċembru 2016 dwar il-pożizzjoni li għandha tittieħed f'isem l-Unjoni Ewropea fil-Kumitat ta' Assoċjazzjoni fil-konfigurazzjoni tal-Kummerċ stabbilit permezz tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa, u r-Repubblika tal-Moldova, min-naħa l-oħra, fir-rigward tal-istabbiliment ta' lista ta' arbitri

text:
               21.12.2016

               MT

               Il-Ġurnal Uffiċjali tal-Unjoni Ewropea

               L 348/56

         DEĊIŻJONI TAL-KUNSILL (UE) 2016/2355
   tat-12 ta' Diċembru 2016
   dwar il-pożizzjoni li għandha tittieħed f'isem l-Unjoni Ewropea fil-Kumitat ta' Assoċjazzjoni fil-konfigurazzjoni tal-Kummerċ stabbilit permezz tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa, u r-Repubblika tal-Moldova, min-naħa l-oħra, fir-rigward tal-istabbiliment ta' lista ta' arbitri
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel paragrafu tal-Artikolu 207(4), flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Il-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa, u r-Repubblika tal-Moldova, min-naħa l-oħra (1) (“il-Ftehim”), daħal fis-seħħ fl-1 ta' Lulju 2016.

               (2)

               F'konformità mal-Artikolu 404(1) tal-Ftehim, il-Kumitat ta' Assoċjazzjoni fil-konfigurazzjoni tal-Kummerċ, kif stabbilit fl-Artikolu 438(4) tal-Ftehim, għandu jistabbilixxi, mhux aktar tard minn 6 xhur wara d-dħul fis-seħħ tal-ftehim, lista ta' mill-anqas 15-il individwu sabiex iservu bħala arbitri fi proċeduri ta' soluzzjoni tat-tilwim.

               (3)

               Abbozz ta' lista ta' individwi li ser iservu ta' arbitri fi proċeduri ta' soluzzjoni ta' tilwim ġie diskuss bejn il-Partijiet. F'konformità mal-Artikolu 404(1) tal-Ftehim, dak l-abbozz ta' lista jipprovdi għal ħames arbitri kandidati proposti mill-Unjoni, ħames arbitri kandidati proposti mir-Repubblika tal-Moldova u ħames ċittadini ta' pajjiżi terzi li jistgħu jservu bħala presidenti ta' bord tal-arbitraġġ.

               (4)

               Huwa xieraq li tiġi stabbilita l-pożizzjoni li għandha tittieħed f'isem l-Unjoni fil-Kumitat ta' Assoċjazzjoni fil-konfigurazzjoni tal-Kummerċ fir-rigward tal-lista ta' individwi biex iservu bħala arbitri fi proċeduri ta' soluzzjoni tat-tilwim,

         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tittieħed f'isem l-Unjoni fil-Kumitat ta' Assoċjazzjoni fil-Konfigurazzjoni tal-kummerċ fir-rigward tal-istabbiliment ta' lista ta' individwi sabiex iservu bħala arbitri fi proċeduri ta' soluzzjoni tat-tilwim għandha tkun ibbażata fuq l-abbozz ta' Deċiżjoni ta' dak il-Kumitat mehmuż ma' din id-Deċiżjoni.
   Korrezzjonijiet tekniċi żgħar fl-abbozz ta' Deċiżjoni jistgħu jiġu maqbula mir-rappreżentanti tal-Unjoni fil-Kumitat ta' Assoċjazzjoni fil-konfigurazzjoni tal-Kummerċ mingħajr deċiżjoni ulterjuri tal-Kunsill.
   Artikolu 2
   Wara l-adozzjoni tagħha, id-Deċiżjoni tal-Kumitat ta' Assoċjazzjoni fil-konfigurazzjoni tal-Kummerċ għandha tiġi ppubblikata f'Il-Ġurnal Uffiċjali tal-Unjoni Ewropea.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-12 ta' Diċembru 2016.

            Għall-Kunsill

            Il-President

         G. MATEČNÁ

      (1)  ĠU L 260, 30.8.2014, p. 4.

      ABBOZZ
      DEĊIŻJONI Nru …/2016 TAL-KUMITAT TA' ASSOĊJAZZJONI UE-REPUBBLIKA TAL-MOLDOVA FIL-KONFIGURAZZJONI TAL-KUMMERĊ
      ta' …
      dwar l-istabbiliment tal-lista ta' arbitri msemmija fl-Artikolu 404(1) tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa, u r-Repubblika tal-Moldova, min-naħa l-oħra
      IL-KUMITAT TA' ASSOĊJAZZJONI FIL-KONFIGURAZZJONI TAL-KUMMERĊ,
      Wara li kkunsidra l-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa, u r-Repubblika tal-Moldova, min-naħa l-oħra, u b'mod partikolari l-Artikolu 404(1) tiegħu,
      Billi:

                  (1)

                  Il-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa, u r-Repubblika tal-Moldova, min-naħa l-oħra (1) (“il-Ftehim”), daħal fis-seħħ fl-1 ta' Lulju 2016.

                  (2)

                  Skont l-Artikolu 404(1) tal-Ftehim, il-Kumitat ta' Assoċjazzjoni fil-konfigurazzjoni tal-Kummerċ, kif stabbilit fl-Artikolu 438(4) tal-Ftehim, għandu jistabbilixxi, mhux anqas minn 6 xhur wara d-dħul fis-seħħ tal-Ftehim, lista ta' mill-anqas 15-il individwu sabiex iservu bħala arbitri fi proċeduri ta' soluzzjoni tat-tilwim,

            ADOTTA DIN ID-DEĊIŻJONI:
      Artikolu 1
      Il-lista ta' individwi biex jservu ta' arbitri fi proċeduri ta' soluzzjoni tat-tilwim għall-finijiet tal-Artikolu 404(1) tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa, u r-Repubblika tal-Moldova, min-naħa l-oħra, hija stabbilita kif tinsab fl-Anness ta' din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fil-jum tal-adozzjoni tagħha.

         Magħmul fi …, …

               Għall-Kumitat ta' Assoċjazzjoni fil-konfigurazzjoni tal-Kummerċ

               Il-President

         (1)  ĠU UE L 260, 30.8.2014, p. 4.

         ANNESS
         IL-LISTA TA' ARBITRI MSEMMIJA FL-ARTIKOLU 404(1) TAL-FTEHIM
         L-arbitri proposti mir-Repubblika tal-Moldova

                     1.

                     Mihail BURUIANĂ

                     2.

                     Procop BURUIANĂ

                     3.

                     Octavian CAZAC

                     4.

                     Lilia GRIBINCEA

                     5.

                     Viorel RUSU

               L-arbitri proposti mill-Unjoni Ewropea

                     1.

                     Jacques BOURGEOIS

                     2.

                     Claus–Dieter EHLERMANN

                     3.

                     Pieter Jan KUIJPER

                     4.

                     Giorgio SACERDOTI

                     5.

                     Ramon TORRENT

               Il-Presidenti

                     1.

                     Leora BLUMBERG (L-Afrika t'Isfel)

                     2.

                     William DAVEY (L-Istati Uniti)

                     3.

                     Merit JANOW (L-Istati Uniti)

                     4.

                     Helge SELAND (In-Norveġja)

                     5.

                     David UNTERHALTER (L-Afrika t'Isfel)


Deċiżjoni tal-Kunsill tas- 27 ta' April 2006 dwar l-iffirmar u l-applikazzjoni provviżorja tal-Ftehim bejn il-Komunità Ewropea u l-Bosnia u Ħerzegovina dwar ċerti aspetti tas-servizzi ta' l-ajru


title: Deċiżjoni tal-Kunsill 2012/332/PESK tal- 25 ta’ Ġunju 2012 li temenda u testendi l-Azzjoni Konġunta 2005/889/PESK dwar l-istabbiliment ta’ Missjoni tal-Unjoni Ewropea ta’ Assistenza fil-Fruntieri għall-Punt ta’ Qsim ta’ Rafah (EU BAM Rafah)

text:
               26.6.2012

               MT

               Il-Ġurnal Uffiċjali tal-Unjoni Ewropea

               L 165/71

         DEĊIŻJONI TAL-KUNSILL 2012/332/PESK
   tal-25 ta’ Ġunju 2012
   li temenda u testendi l-Azzjoni Konġunta 2005/889/PESK dwar l-istabbiliment ta’ Missjoni tal-Unjoni Ewropea ta’ Assistenza fil-Fruntieri għall-Punt ta’ Qsim ta’ Rafah (EU BAM Rafah)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea u, b’mod partikolari, l-Artikoli 28, 42(4) u 43(2) tiegħu,
   Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
   Billi:

               (1)

               Fil-25 ta’ Novembru 2005, il-Kunsill adotta l-Azzjoni Konġunta 2005/889/PESK (1).

               (2)

               Fid-19 ta’ Diċembru 2011, il-Kunsill adotta d-Deċiżjoni 2011/857/PESK (2) li temenda l-Azzjoni Konġunta 2005/889/PESK u li testendiha sat-30 ta’ Ġunju 2012.

               (3)

               Fl-4 ta’ Mejju 2012, il-Kumitat Politiku u ta’ Sigurtà rrakkomanda estensjoni tal-missjoni EU BAM Rafah għal 12-il xahar.

               (4)

               Il-missjoni EU BAM Rafah għandha tiġi estiża ulterjorment mill-1 ta’ Lulju 2012 sat-30 ta’ Ġunju 2013 abbażi tal-mandat attwali tagħha.

               (5)

               Huwa meħtieġ ukoll li jiġi stabbilit l-ammont ta’ referenza finanzjarja maħsub sabiex ikopri n-nefqa relatata mal-EU BAM Rafah għall-perjodu mill-1 ta’ Lulju 2012 sat-30 ta’ Ġunju 2013.

               (6)

               L-EU BAM Rafah ser titmexxa fil-kuntest ta’ sitwazzjoni li tista’ tiddeterjora u li tista’ timpedixxi l-kisba tal-objettivi tal-azzjoni esterna tal-Unjoni kif stabbilit fl-Artikolu 21 tat-Trattat dwar l-Unjoni Ewropea,

         ADOTTA DIN ID-DEĊIŻJONI:
   Artikolu 1
   L-Azzjoni Konġunta 2005/889/PESK hija b’dan emendata kif ġej:

               (1)

               Is-subparagrafu li ġej huwa miżjud mal-Artikolu 13(1):
               “L-ammont ta’ referenza finanzjarja maħsub biex ikopri n-nefqa relatata mal-missjoni EU BAM Rafah għall-perjodu mill-1 ta’ Lulju 2012 sat-30 ta’ Ġunju 2013 għandu jkun ta’ EUR 980 000.”.

               (2)

               Fl-Artikolu 16, it-tieni paragrafu jinbidel b’dan li ġej:
               “Hija għandha tiskadi fit-30 ta’ Ġunju 2013.”.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.
   Hija għandha tapplika mill-1 ta’ Lulju 2012.

      Magħmul fil-Lussemburgu, il-25 ta’ Ġunju 2012.

            Għall-Kunsill

            Il-President

         C. ASHTON

      (1)  ĠU L 327, 14.12.2005, p. 28.

      (2)  ĠU L 338, 21.12.2011, p. 52.


title: Deċiżjoni tal-Kunsill 2012/486/PESK tat- 23 ta’ Lulju 2012 dwar l-iffirmar u l-konklużjoni tal-Ftehim bejn l-Organizzazzjoni Konġunta għall-Kooperazzjoni fl-Armamenti u l-Unjoni Ewropea dwar il-protezzjoni ta’ informazzjoni klassifikata

text:
               24.8.2012

               MT

               Il-Ġurnal Uffiċjali tal-Unjoni Ewropea

               L 229/1

         DEĊIŻJONI TAL-KUNSILL 2012/486/PESK
   tat-23 ta’ Lulju 2012
   dwar l-iffirmar u l-konklużjoni tal-Ftehim bejn l-Organizzazzjoni Konġunta għall-Kooperazzjoni fl-Armamenti u l-Unjoni Ewropea dwar il-protezzjoni ta’ informazzjoni klassifikata
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 37 tiegħu, flimkien mal-Artikolu 218(5) u (6) tat-Trattat dwar il-Funzjonament tal-Unjoni Ewropea,
   Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
   Billi:

               (1)

               Fil-laqgħa tiegħu tal-15 ta’ Ġunju 2009, il-Kunsill iddeċieda li jawtorizza lill-Presidenza biex tiftaħ negozjati, skont l-ex Artikolu 24 tat-Trattat dwar l-Unjoni Ewropea, għal Ftehim dwar is-sigurtà tal-informazzjoni bejn l-Organizzazzjoni Konġunta għall-Kooperazzjoni fl-Armamenti (OCCAR) u l-Unjoni Ewropea.

               (2)

               Wara dik l-awtorizzazzjoni għall-ftuħ ta’ negozjati, il-Presidenza nnegozjat l-Ftehim mal-Organizzazzjoni Konġunta għall-Kooperazzjoni fl-Armamenti dwar il-protezzjoni ta’ informazzjoni klassifikata,

               (3)

               Il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Organizzazzjoni Konġunta għall-Kooperazzjoni fl-Armamenti u l-Unjoni Ewropea dwar il-protezzjoni ta’ informazzjoni klassifikata huwa b’dan approvat f’isem l-Unjoni Ewropea.
   It-test tal-Ftehim huwa mehmuż ma’ din id-Deċiżjoni.
   Artikolu 2
   Il-President tal-Kunsill huwa b’dan awtorizzat jinnomina l-persuna jew persuni li jkollhom is-setgħa li jiffirmaw il-Ftehim sabiex tintrabat l-Unjoni.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-23 ta’ Lulju 2012.

            Għall-Kunsill

            Il-President

         C. ASHTON

    ---documentbreak---

               24.8.2012

               MT

               Il-Ġurnal Uffiċjali tal-Unjoni Ewropea

               L 229/1

         TRADUZZJONI
   FTEHIM
   bejn l-Organizzazzjoni Konġunta għall-Kooperazzjoni fl-Armamenti u l-Unjoni Ewropea dwar il-protezzjoni tal-informazzjoni klassifikata
   L-Organizzazzjoni Konġunta għall-Kooperazzjoni fl-Armamenti, minn hawn ’il quddiem imsejħa "OCCAR",
   u
   L-Unjoni Ewropea, minn hawn ’il quddiem imsejħa "l-UE",
   Minn hawn ’il quddiem imsejħin "il-Partijiet",
   WAQT LI JQISU LI l-Partijiet jaqblu li għandhom jiġu żviluppati konsultazzjonijiet u kooperazzjoni bejniethom dwar kwistjonijiet ta’ interess komuni relatati mas-sigurtà;
   WAQT LI JIRRIKONOXXU li konsultazzjoni sħiħa u effikaċi tista’ teħtieġ aċċess għal informazzjoni klassifikata tal-OCCAR u tal-UE, kif ukoll l-iskambju ta’ informazzjoni klassifikata bejn il-Partijiet;
   KONXJI LI tali aċċess għal informazzjoni klassifikata u l-iskambju tagħha jeħtieġu miżuri ta’ sigurtà adatti;
   WAQT LI JQISU LI fit-18 ta’ Mejju 2009 l-Kunsill approva r-rakkomandazzjoni tal-Bord ta’ Tmexxija tal-Aġenzija Ewropea għad-Difiża biex il-ħidma dwar l-istabbiliment ta’ Ftehim ta’ Sigurtà bejn l-UE u l-OCCAR titmexxa ’l quddiem, bl-objettiv li din tkun disponibbli fil-ħin għall-approvazzjoni tal-Arranġament Amministrattiv bejn l-EDA u l-OCCAR;
   WAQT LI JINNOTAW LI l-Bord tas-Sorveljanti tal-OCCAR awtorizza lid-Direttur tal-Amministrazzjoni Esekuttiva (AE) tal-OCCAR sabiex jikkonkludi tali Ftehim dwar is-Sigurtà;
   WAQT LI JINNOTAW li fil-15 ta’ Ġunju 2009 l-Kunsill awtorizza lill-Presidenza biex tiftaħ negozjati mal-OCCAR sabiex jiġi konkluż ftehim dwar is-sigurtà tal-informazzjoni,
   FTIEHMU KIF ĠEJ:
   Artikolu 1
   Il-Ftehim bejn l-OCCAR u l-UE dwar il-protezzjoni tal-informazzjoni klassifikata (minn hawn ’il quddiem il-“Ftehim”) għandu japplika għal informazzjoni klassifikata fi kwalunkwe forma kemm jekk ipprovduta mill-Partijiet kif ukoll jekk skambjata bejniethom.
   Artikolu 2
   Għall-finijiet ta’ dan il-Ftehim, “informazzjoni klassifikata” għandha tfisser kwalunkwe informazzjoni, (jiġifieri, tagħrif li jista’ jiġi komunikat fi kwalunkwe forma) dokument jew materjal li ġie ddeterminat minn kwalunkwe waħda mill-Partijiet bħala li jeħtieġ protezzjoni kontra żvelar mhux awtorizzat li jista’ jikkawża gradi differenti ta’ dannu, ħsara jew preġudizzju lill-interessi tal-OCCAR, jew tal-UE jew wieħed jew aktar mill-Istati Membri rispettivi tagħhom, u li ġie indikat bħala tali permezz ta’ klassifikazzjoni tas-sigurtà.
   Artikolu 3
   L-istituzzjonijiet u l-entitajiet tal-UE li għalihom japplika dan il-Ftehim għandhom ikunu: il-Kunsill Ewropew, il-Kunsill tal-Unjoni Ewropea (minn hawn ’il quddiem “il-Kunsill”), is-Segretarjat Ġenerali tal-Kunsill, ir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà, il-Kummissjoni Ewropea u s-Servizz Ewropew għall-Azzjoni Esterna (minn hawn ’il quddiem “is-SEAE”). Għall-finijiet ta’ dan il-Ftehim, dawn l-istituzzjonijiet u l-entitajiet għandhom jissejħu "l-UE".
   Artikolu 4
   1.   Informazzjoni klassifikata tista’ tiġi żvelata jew rilaxxata minn Parti waħda (il-Parti provvedenti) lill-Parti l-oħra (il-Parti riċeventi) skont il-prinċipju tal-kontroll tal-oriġinatur.
   2.   Fl-implimentazzjoni tal-paragrafu 1, ma għandu jkun possibbli l-ebda rilaxx ġeneriku dment li ma jkunux ġew maqbula proċeduri bejn il-Partijiet rigward ċerti kategoriji ta’ informazzjoni, rilevanti għall-ħtiġijiet operattivi tagħhom.
   Artikolu 5
   Kull waħda mill-Partijiet, u l-entitajiet tagħha kif definiti fl-Artikolu 3 ta’ dan il-Ftehim, għandhom jiżguraw li jkollhom stabbiliti sistema ta’ sigurtà u miżuri ta’ sigurtà, ibbażati fuq il-prinċipji bażiċi u l-istandards minimi ta’ sigurtà stabbiliti fir-regoli u r-regolamenti tas-sigurtà rispettivi tagħha, u riflessi fl-arranġamenti li għandhom jiġu stabbiliti skont l-Artikolu 12, sabiex ikun żgurat li jiġi applikat livell ekwivalenti ta’ protezzjoni għal informazzjoni klassifikata pprovduta jew skambjata taħt dan il-Ftehim.
   Artikolu 6
   1.   Informazzjoni klassifikata għandha tkun immarkata kif ġej:

               (a)

               Għall-OCCAR, l-informazzjoni klassifikata għandha tkun immarkata OCCAR SECRET, OCCAR CONFIDENTIAL jew OCCAR RESTRICTED.

               (b)

               Għall-UE, l-informazzjoni klassifikata għandha tkun immarkata SECRET UE/EU SECRET, CONFIDENTIEL UE/EU CONFIDENTIAL jew RESTREINT UE/EU RESTRICTED.

         2.   Il-klassifikazzjonijiet ta’ sigurtà korrispondenti huma:

               Fl-OCCAR

               Fl-Unjoni Ewropea

               OCCAR SECRET

               SECRET UE/EU SECRET

               OCCAR CONFIDENTIAL

               CONFIDENTIEL UE/EU CONFIDENTIAL

               OCCAR RESTRICTED

               RESTREINT UE/EU RESTRICTED

         Artikolu 7
   1.   Kull Parti għandha:

               (a)

               tipproteġi u tissalvagwardja l-informazzjoni klassifikata pprovduta jew skambjata mill-Parti l-oħra taħt dan il-Ftehim minn żvelar, telf jew sitwazzjoni kompromettenti mhux awtorizzati;

               (b)

               tiżgura li l-informazzjoni klassifikata pprovduta jew skambjata taħt dan il-Ftehim iżżomm il-marka tal-klassifikazzjoni ta’ sigurtà mogħtija lilha mill-Parti provvedenti. Il-Parti riċeventi għandha tipproteġi u tissalvagwardja l-informazzjoni klassifikata sa livell mhux inqas strett mid-dispożizzjonijiet stabbiliti fir-regoli u r-regolamenti tas-sigurtà tagħha stess għal informazzjoni jew materjal li jkollhom klassifikazzjoni ta’ sigurtà ekwivalenti, kif speċifikat fl-Artikolu 6;

               (c)

               tiżgura li l-informazzjoni klassifikata riċevuta mill-Parti l-oħra ma jitnaqqasilhiex il-grad jew ma tiġix deklassifikata mingħajr il-kunsens bil-miktub minn qabel ta’ dik il-Parti;

               (d)

               ma tużax tali informazzjoni klassifikata għal għanijiet li mhumiex dawk stabbiliti mill-oriġinatur jew dawk li għalihom tiġi pprovduta jew skambjata l-informazzjoni;

               (e)

               ma tippermettix l-aċċess għal informazzjoni klassifikata lil individwi sakemm dawn ikollhom ħtieġa ta’ tagħrif sabiex iwettqu d-dmirijiet uffiċjali tagħhom u fejn l-aċċess huwa meħtieġ għal CONFIDENTIEL UE/EU CONFIDENTIAL jew OCCAR CONFIDENTIAL jew għal SECRET UE/EU SECRET jew OCCAR SECRET, ikunu ngħataw approvazzjoni tas-sigurtà skont ir-regoli u r-regolamenti tas-sigurtà tal-Parti riċeventi; u

               (f)

               tiżgura li l-individwi kollha li jkollhom aċċess għal informazzjoni klassifikata jkunu informati dwar ir-responsabbiltajiet tagħhom li jipproteġu l-informazzjoni skont ir-regoli u r-regolamenti tas-sigurtà applikabbli.

         2.   L-UE ma għandhiex tiżvela informazzjoni klassifikata pprovduta mill-OCCAR taħt dan il-Ftehim lil partijiet terzi, jew lil kwalunkwe istituzzjoni jew entità tal-UE mhux imsemmija fl-Artikolu 3, mingħajr il-kunsens bil-miktub minn qabel tal-OCCAR.
   L-OCCAR ma għandhiex tiżvela informazzjoni klassifikata pprovduta mill-UE taħt dan il-Ftehim lil partijiet terzi mingħajr il-kunsens bil-miktub minn qabel tal-UE. Tali kunsens għandu jingħata mill-Kunsill, filwaqt li jaġixxi b’mod unanimu.
   Artikolu 8
   1.   Il-Partijiet għandhom jiżguraw li l-persuni kollha li, fit-twettiq tad-dmirijiet uffiċjali tagħhom, jeħtieġu aċċess, jew li d-dmirijiet jew funzjonijiet tagħhom jistgħu jagħtuhom aċċess, għal informazzjoni klassifikata provduta jew skambjata taħt dan il-Ftehim ikunu ngħataw l-approvazzjoni adatta tas-sigurtà qabel ma jingħataw aċċess għal informazzjoni klassifikata CONFIDENTIEL UE/EU CONFIDENTIAL jew OCCAR CONFIDENTIAL jew għal SECRET UE/EU SECRET jew OCCAR SECRET.
   2.   Il-proċeduri għall-approvazzjoni tas-sigurtà għandhom jitfasslu biex jiġi determinat jekk individwu jistax, b’kont meħud tal-lealtà, fidatezza u affidabbiltà tiegħu, ikollu aċċess għal informazzjoni klassifikata.
   Artikolu 9
   Il-Partijiet għandhom jipprovdu assistenza reċiproka fir-rigward tas-sigurtà ta’ informazzjoni klassifikata pprovduta jew skambjata taħt dan il-Ftehim. Għandhom isiru konsultazzjonijiet reċiproċi ta’ sigurtà u żjarat ta’ valutazzjoni mill-awtoritajiet imsemmija fl-Artikolu 12 biex tiġi valutata l-effikaċja tal-arranġamenti ta’ sigurtà fil-qasam tar-responsabbiltà rispettiva tagħhom għall-protezzjoni ta’ tali informazzjoni klassifikata.
   Artikolu 10
   1.   Għall-finijiet ta’ dan il-Ftehim:

               (a)

               Fir-rigward tal-UE, il-korrispondenza kollha għandha tgħaddi mingħand l-Uffiċjal Kap tar-Reġistru tal-Kunsill u għandha tintbagħat minnu lill-Istati Membri u lill-istituzzjonijiet jew lill-entitajiet imsemmija fl-Artikolu 3, soġġett għall-paragrafu 2.

               (b)

               Fir-rigward tal-OCCAR, il-korrispondenza kollha għandha tintbagħat lill-Uffiċjal tal-Kontroll tar-Reġistru tal-OCCAR-AE u, jekk ikun meħtieġ, tintbagħat minnu lir-Reġistri Klassifikati rilevanti tal-OCCAR-AE, soġġett għall-paragrafu 2 ta’ dan l-Artikolu.

         2.   B’mod eċċezzjonali, il-korrispondenza minn Parti waħda li tkun aċċessibbli biss għal uffiċjali, organi jew servizzi kompetenti speċifiċi ta’ dik il-Parti tista’, għal raġunijiet operattivi, tiġi indirizzata biss lil, u tkun aċċessibbli biss għal uffiċjali, organi jew servizzi kompetenti speċifiċi tal-Parti l-oħra indikati b’mod speċifiku mill-Parti provvedenti bħala riċevituri, b’kont meħud tal-kompetenzi tagħhom u skont il-prinċipju ta’ ħtieġa ta’ tagħrif.
   Sa fejn hija kkonċernata l-Unjoni Ewropea, tali korrispondenza għandha tiġi trasmessa permezz tal-Uffiċjal Kap tar-Reġistru tal-Kunsill, l-Uffiċjal Kap tar-Reġistru tal-Kummissjoni Ewropea jew l-Uffiċjal Kap tar-Reġistru tas-SEAE, skont il-każ.
   Sa fejn hija kkonċernata l-OCCAR, tali korrispondenza għandha tkun trasmessa permezz tal-Uffiċjal ta’ Kontroll tar-Reġistru tal-OCCAR-AE.
   3.   L-informazzjoni klassifikata kollha għandha tiġi trasmessa permezz ta’ kanali miftiehmin mill-awtoritajiet tas-sigurtà tal-Partijiet.
   4.   L-informazzjoni klassifikata trasmessa b’mezzi elettroniċi għandha tkun kriptata f’konformità mar-rekwiżiti tal-Parti provvedenti, kif indikat fir-regoli u r-regolamenti tas-sigurtà tagħha. Ir-rekwiżiti tal-Parti provvedenti għandhom jiġu sodisfatti meta informazzjoni klassifikata tkun qed tiġi trasmessa, maħżuna u pproċessata fin-netwerks interni tal-Partijiet.
   Artikolu 11
   Id-Direttur tal-OCCAR-EA għandu jissorvelja l-implimentazzjoni ta’ dan il-Ftehim mill-OCCAR. Ir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà, il-Membru tal-Kummissjoni Ewropea responsabbli għall-materji ta’ sigurtà u s-Segretarjat Ġenerali tal-Kunsill għandhom jissorveljaw l-implimentazzjoni ta’ dan il-Ftehim mill-UE.
   Artikolu 12
   1.   Sabiex dan il-Ftehim jiġi implimentat, għandhom jiġu stabbiliti arranġamenti ta’ sigurtà bejn l-erba’ awtoritajiet indikati fil-paragrafi 2, 3, 4 u 5 sabiex jiġu deskritti l-istandards għat-trasmissjoni, il-protezzjoni reċiproka ta’ informazzjoni klassifikata u ż-żjajjar taħt dan il-Ftehim.
   2.   It-Taqsima tas-Sigurtà tal-OCCAR-AE, taħt id-direzzjoni u f’isem id-Direttur tal-OCCAR-AE, li jaġixxi għall-OCCAR u taħt l-awtorità tagħha, għandha tfassal l-arranġamenti tas-sigurtà għall-protezzjoni u s-salvagwardja tal-informazzjoni klassifikata pprovduta lill-OCCAR taħt dan il-Ftehim f’konformità mar-regoli u r-regolamenti tas-sigurtà tal-OCCAR.
   3.   L-Uffiċċju tas-Sigurtà tas-Segretarjat Ġenerali tal-Kunsill, taħt id-direzzjoni u għan-nom tas-Segretarju-Ġenerali tal-Kunsill, li jaġixxi f’isem il-Kunsill u taħt l-awtorità tiegħu, għandu jfassal l-arranġamenti ta’ sigurtà għall-protezzjoni u s-salvagwardja ta’ informazzjoni klassifikata pprovduta lill-UE skont dan il-Ftehim f’konformità mar-regoli ta’ sigurtà tal-Kunsill.
   4.   Id-Direttorat tas-Sigurtà tal-Kummissjoni Ewropea, li jaġixxi taħt l-awtorità tal-Membru tal-Kummissjoni responsabbli għal materji ta’ sigurtà, għandu jfassal l-arranġamenti ta’ sigurtà għall-protezzjoni ta’ informazzjoni klassifikata pprovduta taħt dan il-Ftehim fil-Kummissjoni Ewropea u fil-bini tagħha f’konformità mad-dispożizzjonijiet ta’ sigurtà tal-Kummissjoni.
   5.   Id-Direttorat għas-Sigurtà tas-Servizz Ewropew għall-Azzjoni Esterna, filwaqt li jaġixxi taħt l-awtorità tar-Rappreżentant Għoli tal-Unjoni għall-Affarijiet Barranin u l-Politika ta’ Sigurtà, għandu jfassal arranġamenti ta’ sigurtà għall-protezzjoni ta’ informazzjoni klassifikata previsti taħt dan il-Ftehim fi ħdan is-SEAE u l-bini tiegħu f’konformità mar-regoli ta’ sigurtà għas-SEAE.
   6.   Għall-UE, l-arranġamenti ta’ sigurtà msemmijin fil-paragrafu 1 għandhom ikunu soġġetti għall-approvazzjoni mill-Kumitat tas-Sigurtà tal-Kunsill.
   7.   Għall-OCCAR, l-arranġamenti ta’ sigurtà msemmijin fil-paragrafu 1 għandhom ikunu soġġetti għall-approvazzjoni mill-Kumitat tas-Sigurtà tal-OCCAR.
   Artikolu 13
   F’każ ta’ ksur tas-sigurtà li jirriżulta f’telf jew f’sitwazzjoni kompromettenti ta’ informazzjoni klassifikata riċevuta mill-Parti provvedenti, jew f’każ ta’ suspett li tali informazzjoni klassifikata ġiet żvelata lil persuni mhux awtorizzati, il-Parti riċeventi għandha tinforma immedjatament lill-Parti provvedenti.
   Għandha titwettaq investigazzjoni immedjata mill-Parti riċeventi (b’assistenza mill-Parti provvedenti jekk meħtieġ) f’konformità mar-regoli u r-regolamenti tas-sigurtà tagħha għall-protezzjoni ta’ informazzjoni klassifikata. Il-Parti riċeventi għandha tinforma lill-Parti provvedenti dwar iċ-ċirkostanzi, il-miżuri adottati, u r-riżultat tal-investigazzjoni malajr kemm jista’ jkun u dwar l-azzjoni korrettiva li ttieħdet biex ikun evitat li jerġa’ jiġri hekk. L-awtoritajiet imsemmijin fl-Artikolu 12 jistgħu jistabbilixxu proċeduri għal dak il-għan.
   Artikolu 14
   Kull Parti għandha tassumi l-ispejjeż tagħha stess fl-implimentazzjoni ta’ dan il-Ftehim.
   Artikolu 15
   Qabel ma tiġi pprovduta jew skambjata informazzjoni klassifikata bejn il-Partijiet taħt dan il-Ftehim, l-awtoritajiet tas-sigurtà responsabbli msemmijin fl-Artikolu 12 għandhom jaqblu li l-Parti riċeventi tkun tista’ tipproteġi u tissalvagwardja l-informazzjoni b’mod konsistenti mal-arranġamenti li għandhom jiġu stabbiliti skont dak l-Artikolu.
   Artikolu 16
   Dan il-Ftehim m’għandux iżomm lill-Partijiet milli jikkonkludu Ftehimiet oħra relatati mal-għoti jew skambju ta’ informazzjoni klassifikata bil-kondizzjoni li ma jkunux f’konflitt mad-disposizzjonijiet ta’ dan il-Ftehim.
   Artikolu 17
   Kwalunkwe disputa bejn l-OCCAR u l-UE li tirriżulta mill-interpretazzjoni jew l-applikazzjoni ta’ dan il-Ftehim għandha tiġi indirizzata b’negozjar bejn il-Partijiet. Sa meta tiġi riżolta kwalunkwe disputa, il-Partijiet għandhom ikomplu jissodisfaw ir-responsabbiltajiet kollha tagħhom taħt dan il-Ftehim.
   Artikolu 18
   1.   Dan il-Ftehim għandu jidħol fis-seħħ fid-data tal-iffirmar mill-Partijiet.
   2.   Kull Parti għandha tinnotifika lill-Parti l-oħra bi kwalunkwe tibdil fir-regoli u r-regolamenti tagħha li jista’ jaffettwa l-protezzjoni tal-informazzjoni klassifikata msemmija f’dan il-Ftehim.
   3.   Dan il-Ftehim jista’ jiġi rivedut sabiex jiġu kkunsidrati emendi possibbli fuq talba ta’ kwalunkwe Parti. Huwa għandu jiġi rivedut f’każ li kwalunkwe Stat mhux membru tal-UE jsir membru tal-OCCAR.
   4.   Kwalunkwe emenda għal dan il-Ftehim għandha ssir biss bil-miktub u għandha tkun iffirmata minn kull waħda mill-Partijiet għal dan il-Ftehim.
   Artikolu 19
   Dan il-Ftehim huwa konkluż għal perijodu ta’ żmien indefinit. Jista’ jiġi ddenunzjat minn Parti waħda permezz ta’ notifika ta’ denunzja bil-miktub mogħtija lill-Parti l-oħra. Tali denunzja għandha ssir effettiva sitt xhur wara li l-Parti l-oħra tkun irċeviet in-notifika, iżda m’għandhiex taffettwa l-obbligi li jkunu diġà kuntrattati taħt id-dispożizzjonijiet ta’ dan il-Ftehim. B’mod partikolari, kull informazzjoni klassifikata pprovduta jew skambjata skont dan il-Ftehim għandha tibqa’ tiġi protetta skont id-dispożizzjonijiet stabbiliti fih.

      B’xiehda ta’ dan is-sottoskritti, debitament awtorizzati rispettivament, iffirmaw dan il-Ftehim.
      Magħmul fi Brussell, dan is-sebgħa u għoxrin jum ta’ Lulju, elfejn u tnax f’żewġ eżemplari, kull waħda bl-Ingliż.

         Għall-OCCAR

         Għall-Unjoni Ewropea


title: 2010/29/: Deċiżjoni tal-Kunsill tat- 18 ta' Jannar 2010 li taħtar il-membri u membri supplenti tal-Kumitat tar-Reġjuni għall-perijodu mis- 26 ta' Jannar 2010 sal- 25 ta' Jannar 2015

text:
               19.1.2010

               MT XM XM

               Il-Ġurnal Uffiċjali tal-Unjoni Ewropea

               L 12/11

         DEĊIŻJONI TAL-KUNSILL
   tat-18 ta' Jannar 2010
   li taħtar il-membri u membri supplenti tal-Kumitat tar-Reġjuni għall-perijodu mis-26 ta' Jannar 2010 sal-25 ta' Jannar 2015
   (2010/29/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, b'mod partikolari l-Artikoli 300(3) u 305 tiegħu, flimkien mal-Artikolu 8 tal-Protokoll dwar id-Dispożizzjonijiet Transitorji anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea,
   Wara li kkunsidra l-proposti magħmula minn kull Stat Membru,
   Billi:

               (1)

               L-Artikolu 300(3) tat-Trattat dwar il-Funzjonament tal-Unjoni Ewropea jistipula li l-membri jew membri supplenti tal-Kumitat tar-Reġjuni, minbarra li jkunu rappreżentanti ta' korpi reġjonali jew lokali, “jew ikollhom mandat elettorali ta' awtorità reġjonali jew lokali jew ikunu politikament responsabbli quddiem assemblea eletta”.

               (2)

               L-Artikolu 305 tat-Trattat dwar il-Funzjonament tal-Unjoni Ewropea jipprevedi li jinħatru membri tal-Kumitat u numru ndaqs ta' membri supplenti mill-Kunsill għal ħames snin f'konformità mal-proposti magħmula minn kull Stat Membru.

               (3)

               L-Artikolu 8 tal-Protokoll dwar Dispożizzjonijiet Transitorji jistabbilixxi l-allokazzjoni tal-membri tal-Kumitat tar-Reġjuni.

               (4)

               Billi l-mandat tal-membri u l-membri supplenti tal-Kumitat tar-Reġjuni ser jiskadi fil-25 ta' Jannar 2010, għandhom jinħatru l-membri u l-membri supplenti ġodda fil-Kumitat tar-Reġjuni.

               (5)

               Fit-22 ta' Diċembru 2009, il-Kunsill adotta l-proposti ta' membri u membri supplenti ppreżentati mill-Gvernijiet tal-Belġju, tal-Bulgarija, tar-Repubblika Ċeka, tad-Danimarka, tal-Estonja, tal-Greċja, ta’ Spanja, ta’ Franza, tal-Italja, ta’ Ċipru, tal-Latvja, tal-Litwanja, tal-Lussemburgu, tal-Ungerija, ta’ Malta, tal-Olanda, tal-Awstrija, tal-Polonja, tal-Portugall, tar-Rumanija, tas-Slovenja, tas-Slovakkja, tal-Finlandja, tal-Isveżja u tal-Gran Brittanja u l-lista li fiha 24 membru u 23 membru supplenti ppreżentata mill-Gvern tal-Ġermanja (1).

               (6)

               Il-membri u l-membri supplenti pproposti mill-Gvern tal-Irlanda kif ukoll membru supplenti wieħed propost mill-Gvern tal-Ġermanja għandhom issa jinħatru għall-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Dawn li ġejjin huma b'dan maħtura membri tal-Kumitat tar-Reġjuni għall-perijodu mis-26 ta' Jannar 2010 sal-25 ta' Jannar 2015:

               —

               bħala membri, il-persuni elenkati mill-Istat Membru fl-Anness I;

               —

               bħala membri supplenti, il-persuni elenkati mill-Istat Membru fl-Anness II;

         Artikolu 2
   Din id-Deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea.
   Hija għandha tidħol fis-seħħ fid-data tal-adozzjoni tagħha.

      Magħmul fi Brussell, it-18 ta’ Jannar 2010.

            Għall-Kunsill

            Il-President

         E. ESPINOSA

      (1)  ĠU L 348, 29.12.2009, p. 22.

      ПРИЛОЖЕНИЕ I - ANEXO I - PŘÍLOHA I - BILAG I - ANHANG I - I LISA - ΠΑΡΑΡΤΗΜΑ Ι - ANNEX I - ANNEXE I - ALLEGATO I - I PIELIKUMS - I PRIEDAS - I. MELLÉKLET - ANNESS I - BIJLAGE I - ZAŁĄCZNIK I - ANEXO I - ANEXA I - PRÍLOHA I - PRILOGA I - LIITE I - BILAGA I
      Членове / Miembros / Členové / Medlemmer / Mitglieder / Liikmed / Μέλη / Members / Membres / Membri / Locekļi / Nariai / Tagok / Membri / Leden / Członkowie / Membros / Membri / Členovia / Člani / Jäsenet / Ledamöter

         IRELAND

                  Mr Gerry BREEN

                     Member of Dublin City Council and Dublin Regional Authority

                  Ms Constance HANNIFFY

                     Member of Offaly County Council and Midland Regional Authority

                  Mr Denis LANDY

                     Member of South Tipperary County Council and South East Regional Authority

                  Mr Declan MCDONNELL

                     Member of Galway City Council and West Regional Authority

                  Mr Patrick MCGOWAN

                     Member of Donegal County Council and Border Regional Authority

                  Mr Brian MEANEY

                     Member of Clare County Council and Mid-West Regional Authority

                  Ms Michelle MULHERIN

                     Member of Mayo County Council and West Regional Authority

                  Mr Paul O’DONOGHUE

                     Member of Kerry County Council and South West Regional Authority

                  Ms Fiona O’LOUGHLIN

                     Member of Kildare County Council and Mid-East Regional Authority

      ПРИЛОЖЕНИЕ II - ANEXO II - PŘÍLOHA II - BILAG II - ANHANG II - II LISA - ΠΑΡΑΡΤΗΜΑ IΙ - ANNEX II - ANNEXE II - ALLEGATO II - II PIELIKUMS - II PRIEDAS - II. MELLÉKLET - ANNESS II - BIJLAGE II - ZAŁĄCZNIK II - ANEXO II - ANEXA II - PRÍLOHA II - PRILOGA II - LIITE II - BILAGA II
      Заместник-членове / Suplentes / Náhradníci / Suppleanter / Stellvertreter / Asendusliikmed / Αναπληρωτές / Alternates / Suppléants / Supplenti / Aizstājēji / Pakaitiniai nariai / Póttagok / Supplenti / Plaatsvervangers / Zastępcy / Suplentes / Supleanți / Náhradníci / Nadomestni člani / Varajäsenet / Suppleanter

         DEUTSCHLAND

      Herr Gustav BERGEMANN

         Mitglied des Thüringer Landtags

         IRELAND

                  Mr Terry BRENNAN

                     Member of Louth County Council

                  Ms Maria BYRNE

                     Member of Limerick City Council

                  Ms Mary FREEHILL

                     Member of Dublin City Council

                  Mr John LAHART

                     Member of South Dublin County Council

                  Mr Michael MCGREAL

                     Member of Roscommon County Council

                  Mr Niall MCNELIS

                     Member of Galway City Council

                  Mr John PENDER

                     Member of Carlow County Council

                  Ms Mary SHIELDS

                     Member of Cork City Council

                  Mr Barney STEELE

                     Member of Longford County Council


title: Id-Deċiżjoni tal-Kunsill tal-15 ta’ Settembru 1986 dwar il-konklużjoni ta’ Ftehim fil-forma ta’skambju ta’ Ittri bejn il-Komunità Ekonomika Ewropea u r-Renju tan-Norveġja rigward l-Agrikoltura u s-Sajd

text:
Avviż Legali Importanti

|

31986D0557

Official Journal L 328 , 22/11/1986 P. 0076 - 0076

		Id-Deċiżjoni tal-Kunsilltal-15 ta’ Settembru 1986dwar il-konklużjoni ta’ Ftehim fil-forma ta’skambju ta’ Ittri bejn il-Komunità Ekonomika Ewropea u r-Renju tan-Norveġja rigward l-Agrikoltura u s-Sajd(86/557/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 113, tiegħu,Wara li kkunsidra r-rakkomandazzjoni tal-Kummissjoni,Billi huwa meħtieġ li jiġi approvat il-Ftehim fil-forma ta’ Bdil ta’ Ittri bejn il-Komunità Ekonomika Ewropea u r-Renju tan-Norveġja rigward l-agrikoltura u s-sajd, biex titqies l-adeżjoni tar-Renju ta’ Spanja u r-Repubblika tal-Portugall fil-Komunità,IDDEĊIEDA DA LI ĠEJ:Artikolu 1Il-Ftehim fil-forma ta’ Bdil ta’ Ittri bejn il-Komunità Ekonomika Ewropea u r-Renju tan-Norveġja rigward l-agrikoltura u s-sajd qiegħed b’hekk jiġi approvat għan-nom tal-Komunità.It-testi tal-Bdil ta’ Ittri qed jinthemżu ma’ din id-Deċiżjoni.Artikolu 2Il-President tal-Kunsill qiegħed b’hekk jiġi awtorizzat biex jinnomina l-persuna li jkollha s-setgħa tiffirma l-Ftehim biex torbot lill-Komunità.Magħmul fi Brussel, 15 Settembru 1986.Għall-KunsillIl-PresidentG. Howe--------------------------------------------------


title: Id-Deċiżjoni tal-Kunsill tat-23 ta' Marzu 1998 li tirrigwarda l-konklużjoni mill-Komunità Ewropea tal-Konvenzjoni tan-Nazzjonijiet Uniti tal-10 ta' Diċembru 1982 dwar il-Liġi tal-Baħar u l-Ftehim tat-28 ta' Lulju 1994 li għandu x'jaqsam ma' l-implimentazzjoni tal-Parti XI tiegħu

text:
Avviż Legali Importanti

|

31998D0392

Official Journal L 179 , 23/06/1998 P. 0001 - 0002

		Id-Deċiżjoni tal-kunsilltat-23 ta' Marzu 1998li tirrigwarda l-konklużjoni mill-Komunità Ewropea tal-Konvenzjoni tan-Nazzjonijiet Uniti tal-10 ta' Diċembru 1982 dwar il-Liġi tal-Baħar u l-Ftehim tat-28 ta' Lulju 1994 li għandu x'jaqsam ma' l-implimentazzjoni tal-Parti XI tiegħu(98/392/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunitajiet Ewropej, u b' mod partikolari l-Artikoli 43, 113 u 130s(1), f'għaqda ma' l-ewwel sentenza ta' l-Artikolu 228(2) u t-tieni subparagrafu ta' l-Artikolu 228(3) tiegħu,Wara li kkunsidra l-proposta mill-Kummissjoni [1],Wara li kkunsidra l-kunsens tal-Parlament Ewropew [2],Billi l-Komunità Ewropea hija firmatarja tal-Konvenzjoni tan-Nazzjonijiet Uniti dwar il-Liġi tal-Baħar (minn issa ‘l quddiem imsejħa "l-Konvenzjoni") u tal-Ftehim li għandu x'jaqsam ma' l-implimentazzjoni tal-Parti XI tiegħu (minn issa ‘l quddiem imsejjaħ "il-Ftehim");Billi l-Konvenzjoni u l-Ftehim daħlu fis-seħħ u maġġoranza ta' l-Istati Membri tal-Komunità tagħmel parti minnhom; billi fl-Istati Membri l-oħra għaddej il-proċess tar-ratifika;Billi ġew imwettqa l-kondizzjonijiet li jippermettu lill-Komunità li tiddepożita l-istrument tal-konferma formali msemmi fl-Artikolu 3 ta' l-Anness IX ta' mal-Konvenzjoni u rriferit fl-Artikolu 4(4) tal-Ftehim;Billi l-Komunità ilha tapplika provviżorjament il-Ftehim u l-Parti XI tal-Konvenzjoni mis-16 ta' Novembru 1994 u presentement hija membru provviżorju ta' l-Awtorità Internazzjonali dwar il-Qiegħ tal-Baħar;Billi l-Konvenzjoni u l-Ftehim għandhom jiġu approvati sabiex jgħinu lill-Komunità ssir parti tagħhom fil-limiti tal-kompetenza tagħha;Billi meta tiddepożita l-istrument tal-konferma formali, il-Komunità trid ukoll tiddepożita dikjarazzjoni li tispeċifika l-materji rregolati mill-Konvenzjoni u mill-Ftehim li rigward tagħhom il-kompetenza ġiet ittrasferita lilha mill-Istati Membri tagħha u dikjarazzjoni skond l-Artikolu 310 tal-Konvenzjoni;Billi f'dan l-istadju l-Komunità ma tridx li tagħżel proċedura speċifika għall-qtugħ tal-kontroversji skond l-Artikolu 287 tal-Konvenzjoni; billi, madankollu, din id-deċiżjoni għad trid tiġi rriveduta f'perjodu speċifikat taż-żmien;Billi l-Komunità u l-Istati Membri tagħha huma involuti fil-ħidma ta' l-Awtorità Internazzjonali dwar Qiegħ il-Baħar u għalhekk trid tikkoordina l-posizzjonijiet illi jieħdu f'din l-organizzazzjoni,IDDEĊIDIET DAN LI ĠEJ:Artikolu 11. Il-Konvenzjoni tan-Nazzjonijiet Uniti dwar il-Liġi tal-Baħar u l-Ftehim li għandu x'jaqsam ma' l-implimentazzjoni tal-Parti XI tagħha huma hawnhekk approvati f'isem il-Komunità Ewropea.2. It-testi tal-Konvenzjoni u tal-Ftehim jidhru fl-Anness I.3. L-istrument Komunitarju tal-konferma formali, li jidher fl-Anness II, għandu jiġi ddepożitat għand is-Segretarju Ġenerali tan-Nazzjonijiet Uniti. Għandu jikkomprendi dikjarazzjoni skond l-Artikolu 310 tal-Konvenzjoni u dikjarazzjoni ta' kompetenza.Artikolu 2Il-Komunità u l-Istati Membri tagħha għandhom jikkordinaw il-posizzjonijiet li jadottaw f'korpi ta' l-Awtorità Internazzjonali dwar Qiegħ il-Baħar b'mod konformi mal-proċedura preskritta fl-Anness III.Artikolu 3Il-President tal-Kunsill huwa hawnhekk awtorizzat li jinnomina l-persuna mogħtija l-poter li tiddepożita l-istrument tal-konferma formali sabiex jorbot lill-Komunità.Din id-Deċiżjoni għandha tiġi ppubblikata fil-Ġurnal Uffiċjali tal-Komunitajiet Ewropej.Magħmula fi Brussel, fit-23 ta' Marzu 1998.Għall-KunsillIl-PresidentM. Meacher[1] ĠU C 155, tat-23.5.1997, p. 1.[2] ĠU C 325, tas-27.10.1997, p. 14.--------------------------------------------------


title: 2011/660/: Deċiżjoni tal-Kunsill tat- 3 ta’ Ottubru 2011 li taħtar sitt membri Pollakki u sitt membri supplenti Pollakki fil-Kumitat tar-Reġjuni

text:
               7.10.2011

               MT

               Il-Ġurnal Uffiċjali tal-Unjoni Ewropea

               L 263/17

         DEĊIŻJONI TAL-KUNSILL
   tat-3 ta’ Ottubru 2011
   li taħtar sitt membri Pollakki u sitt membri supplenti Pollakki fil-Kumitat tar-Reġjuni
   (2011/660/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta mill-Gvern Pollakk,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015.

               (2)

               Konsegwentement għat-tmiem tal-mandati tas-Sur Jacek CZERNIAK, is-Sur Konstanty DOMBROWICZ, is-Sur Marcin JABŁOŃSKI, is-Sur Witold KROCHMAL, is-Sur Marek NAWARA u s-Sur Bogusław ŚMIGIELSKI, saru vakanti s-siġġijiet ta’ sitt membri fil-Kumitat tar-Reġjuni. Konsegwentement għat-tmiem tal-mandati tas-Sur Jan DZIUBIŃSKI, is-Sur Władysław HUSEJKO, is-Sur Tadeusz KOWALCZYK, is-Sur Andrzej MATUSIEWICZ u s-Sur Robert SOSZYŃSKI, saru vakanti s-siġġijiet ta’ ħames membri supplenti. Konsegwentement għall-ħatra tas-Sur Pawel ADAMOWICZ bħala membru fil-Kumitat tar-Reġjuni, sar vakanti siġġu ta’ membru supplenti,

         ADOTTA DIN ID-DEĊIŻJONI:
   Artikolu 1
   Huma b’dan maħturin fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2015:

               (a)

               bħala membri:

                           —

                           Is-Sur Paweł ADAMOWICZ, Prezydent Miasta Gdańska

                           —

                           Is-Sur Olgierd GEBLEWICZ, Marszałek Województwa Zachodniopomorskiego

                           —

                           Is-Sur Krzysztof HETMAN, Marszałek Województwa Lubelskiego

                           —

                           Is-Sur Witold KROCHMAL, Radny Miasta i Gminy Wołów (bidla fil-mandat)

                           —

                           Is-Sur Marek SOWA, Marszałek Województwa Małopolskiego

                           —

                           Is-Sur Witold STĘPIEŃ, Marszałek Województwa Łódzkiego

                     u

               (b)

               bħala membri supplenti:

                           —

                           Is-Sur Jacek CZERNIAK, Radny Województwa Lubelskiego

                           —

                           Is-Sur Marcin JABŁOŃSKI, Radny Województwa Lubuskiego

                           —

                           Is-Sur Bogdan DYJUK, Przewodniczący Sejmiku Województwa Podłaskiego

                           —

                           Is-Sur Arkadiusz GODLEWSKI, Przewodniczący Rady Miasta Katowice

                           —

                           Is-Sinjura Teresa KUBAS-HUL, Przewodnicząca Sejmiku Województwa Podkarpackiego

                           —

                           Is-Sinjura Hanna ZDANOWSKA, Prezydent Miasta Łodzi.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Lussemburgu, it-3 ta’ Ottubru 2011.

            Għall-Kunsill

            Il-President

         J. FEDAK

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.


title: Deċiżjoni (UE) 2016/702 tal-Bank Ċentrali Ewropew tat-18 ta' April 2016 li temenda d-Deċiżjoni (UE) 2015/774 dwar programm ta' xiri ta' assi ta' swieq sekondarji mis-settur pubbliku (BĊE/2016/8)

text:
                  11.5.2016

                  MT

                  Il-Ġurnal Uffiċjali tal-Unjoni Ewropea

                  L 121/24

            DEĊIŻJONI (UE) 2016/702 TAL-BANK ĊENTRALI EWROPEW
      tat-18 ta' April 2016
      li temenda d-Deċiżjoni (UE) 2015/774 dwar programm ta' xiri ta' assi ta' swieq sekondarji mis-settur pubbliku (BĊE/2016/8)
      IL-KUNSILL GOVERNATTIV TAL-BANK ĊENTRALI EWROPEW,
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel inċiż tal-Artikolu 127(2) tiegħu,
      Wara li kkunsidra l-Istatut tas-Sistema Ewropea ta' Banek Ċentrali u tal-Bank Ċentrali Ewropew u, b'mod partikolari t-tieni subparagrafu tal-Artikolu 12.1 flimkien mal-ewwel inċiż tal-Artikolu 3.1, u l-Artikolu 18.1 tiegħu,
      Billi:

                  (1)

                  Deċiżjoni (UE) 2015/774 tal-Bank Ċentrali Ewropew (BĊE/2015/10) (1) stabbilixxiet programm ta' xiri ta' assi tas-settur pubbliku mis-swieq sekondarji (iktar 'il quddiem il-“PSPP”), li espanda l-programmi ta' xiri ta' assi eżistenti biex jinkludi titoli tas-settur pubbliku. Flimkien mat-tielet programm ta' xiri ta' bonds iggarantiti, il-programm ta' xiri ta' titoli ggarantiti b'assi u l-programm li ġej ta' xiri mis-settur korporattiv, il-PSPP huwa parti mill-programm ta' xiri ta' assi estiż (APP). L-għan tal-APP huwa li jkompli jtejjeb it-trasmissjoni tal-politika monetarja, sabiex jiffaċilita l-għoti ta' kreditu lill-ekonomija taż-żona tal-euro, iħaffef il-kundizzjonijiet għat-teħid ta' self minn unitajiet domestiċi u ditti u jikkontribwixxi sabiex ir-rati tal-inflazzjoni jinġiebu lura għal livelli li huma taħt iżda qrib għal 2 % fuq medda ta' żmien medju, b'mod konsistenti mal-objettiv primarju tal-Bank Ċentrali Ewropew li jżomm l-istabbiltà tal-prezzijiet.

                  (2)

                  B'mod konformi mal-mandat tal-Kunsill Governattiv biex jiżgura l-istabilità tal-prezzijiet, ċerti karatteristiċi tal-PSPP għandhom jiġu mmodifikati sabiex jiġi żgurat aġġustament sostnut fit-trajettorja tal-inflazzjoni lejn livelli li huma taħt, iżda qrib it-2 %, fuq medda ta' żmien medju. Il-bidliet huma konformi mal-mandat tal-politika monetarja tal-Kunsill Governattiv u jirriflettu kif suppost kunsiderazzjonijiet tal-ġestjoni tar-riskju.

                  (3)

                  B'mod aktar speċifiku, sabiex tikseb l-objettivi tal-PSPP, il-likwidità pprovduta lis-suq permezz tax-xiri kkombinat ta' kull xahar taħt l-APP għandha tiżdied għal EUR 80 biljun.

                  (4)

                  Barra minn hekk, għandhom jiżdiedu l-limiti ta' ishma għall-emittent u l-ħarġa għal titoli negozjabbli maħruġa minn organizzazzjonijiet internazzjonali eliġibbli u banek multilaterali tal- iżvilupp. Il-limitu minimu ġdid kien iddeterminat sabiex jiġi żgurat li x-xirjiet previsti jkomplu jkunu proporzjonati mal-għanijiet tal-PSPP, ukoll meta jitqies li r-riskju ta' xkiel għal ristrutturar tad-dejn ordnat huwa limitat.

                  (5)

                  B'bidu f'April 2016, l-allokazzjoni bejn xirjiet ta' titoli ta' dejn negozjabbli eliġibbli maħruġa minn organizzazzjonijiet internazzjonali u banek multilaterali tal-iżvilupp u xirjiet ta' titoli t'a dejn negozjabbli eliġibbli oħrajn taħt il-PSPP għandhom jiġu mmodifikati sabiex jinkisbu l-objettivi tal-PSPP u tiġi żgurata l-implimentazzjoni tiegħu bla xkiel għat-tul kollu tal-PSPP u l-volum ta' xiri miżjud tiegħu.

                  (6)

                  Barra minn hekk, għall-finijiet tal-valutazzjoni tal-kreditu mill-istituzzjoni esterna ta' valutazzjoni tal-kreditu (ECAI) ta' strumenti ta' dejn negozjabbli, il-klassifikazzjonijiet tal-ħarġiet minn ECAI għandhom jiġu meqjusa meta la l-emittent u lanqas il-garanti ma jkollhom klassifikazzjoni minn ECAI. Madankollu, it-titolu negozjabbli għandhu xorta waħda jkollu l-klassifikazzjoni tal-ħarġa meħtieġa sabiex jikkonforma mal-kriterji ta' eliġibbiltà għal assi negozjabbli għal operazzjonijiet tal-kreditu tal-Eurosistema. Id-Deċiżjoni (UE) 2015/774 (BĊE/2015/10) għandha tqis il-fatt li dawk il-kriterji ta' eliġibbiltà issa jinsabu fil-Parti Erbgħa tal-Linja Gwida (UE) 2015/510 tal-Bank Ċentrali Ewropew (BĊE/2014/60) (2).

                  (7)

                  Għalhekk, id-Deċiżjoni (UE) 2015/774 (BĊE/2015/10) għandha tiġi emendata kif meħtieġ,

            ADOTTA DIN ID-DEĊIŻJONI:
      Artikolu 1
      Emendi
      Id-Deċiżjoni (UE) 2015/774 (BĊE/2015/10) hija emendata skont kif ġej:

                  1.

                  fl-Artikolu 3, il-paragrafu 2 huwa mibdul b'li ġej:
                  “2.   Sabiex ikunu eliġibbli għal xiri taħt il-PSPP, it-titoli ta' dejn negozjabbli għandhom jikkonformaw mal-kriterji ta' eliġibbiltà għal assi negozjabbli għal operazzjonijiet ta' kreditu tal-Eurosistema skont il-Parti Erbgħa tal-Linja Gwida (UE) 2015/510 tal-Bank Ċentrali Ewropew (BĊE/2014/60) (*), bla ħsara għar-rekwiżiti li ġejjin:

                              (a)

                              l-emittent jew il-garanti tat-titoli ta' dejn negozjabbli għandu jkollu valutazzjoni tal-kwalità tal-kreditu tal-inqas tal-Livell 3 ta' Kwalità ta' Kreditu fl-iskala ta' klassifikazzjoni armonizzata tal-Eurosistema espressa fil-forma ta' mill-inqas klassifikazzjoni waħda ta' kreditu pubbliku mogħtija minn istituzzjoni esterna ta' valutazzjoni tal-kreditu (ECAI) aċċettata fi ħdan il-qafas ta' valutazzjoni ta' kreditu tal-Eurosistema;

                              (b)

                              jekk ikun hemm disponibbli diversi klassifikazzjonijiet tal-emittent minn ECAI jew klassifikazzjonijiet tal-garanti minn ECAI, għandha tapplika r-regola tal-ewwel l-aħjar, jiġifieri għandha tapplika l-aħjar klassifikazzjoni tal-emittent minn ECAI jew klassifikazzjoni tal-garanti minn ECAI disponibbli. Jekk l-issodisfar tar-rekwiżiti tal-kwalità ta' kreditu jiġi stabbilit abbażi ta' klassifikazzjoni tal-garanti minn ECAI, il-garanzija għandha tissodisfa l-karatteristiċi ta' garanzija aċċettabbli kif stipulat fl-Artikolu 87 u l-Artikoli 113 sa 115 tal-Linja Gwida (UE) 2015/30 (BĊE/2014/60);

                              (c)

                              fin-nuqqas ta' klassifikazzjoni ta' emittent minn ECAI u klassifikazzjoni ta' garanti minn ECAI, titolu ta' dejn negozjabbli għandu jkollu ta' mill-inqas klassifikazzjoni ta' ħruġ waħda minn ECAI ta' mill-inqas tal-Livell 3 ta' Kwalità tal-Kreditu fl-iskala ta' klassifikazzjoni armonizzata tal-Eurosistema;

                              (d)

                              jekk il-valutazzjoni ta' kreditu pprovduta minn ECAI aċċettat għall-emittent, il-garanti jew il-ħruġ ma tikkonformax ma' tal-inqas il-Livell 3 ta' Kwalità ta' Kreditu fl-iskala tal-klassifikazzjoni armonizzata tal-Eurosistema, it-titoli ta' dejn negozjabbli għandhom ikunu eliġibbli biss jekk jinħarġu jew ikunu ggarantiti għal kollox mill-gvernijiet ċentrali tal-Istati Membri taż-żona tal-euro skont programm ta' assistenza finanzjarja u li fir-rigward tiegħu l-applikazzjoni tal-limitu tal-kwalità ta' kreditu tal-Eurosistema jiġi sospiż mill-Kunsill Governattiv bis-saħħa tal-Artikolu 8 tal-Linja Gwida BĊE/2014/31 (**);

                              (e)

                              fil-każ ta' reviżjoni ta' programm ta' assistenza finanzjarja li jkun għaddej, l-eliġibbiltà għal xiri PSPP għandha tiġi sospiża u għandha tkompli biss fil-każ li jkun hemm eżitu pożittiv tar-reviżjoni.

                     (*)  Linja Gwida (UE) 2015/510 tal-Bank Ċentrali Ewropew tad-19 ta' Diċembru 2014 dwar l-implimentazzjoni tal-qafas tal-politika monetarja tal-Eurosistema (BĊE/2014/60) (ĠU L 91, 2.4.2015, p. 3)."

                     (**)  Linja Gwida BĊE/2014/31 tal-Bank Ċentrali Ewropew tad-9 ta' Lulju 2014 dwar miżuri temporanji addizzjonali fir-rigward ta' operazzjonijiet ta' rifinanzjament tal-Eurosistema u l-eliġibbiltà tal-kollateral u li temenda l-Linja Gwida BĊE/2007/9 (ĠU L 240, 13.8.2014, p. 28).”;"

                  2.

                  L-Artikolu 5 huwa ssostitwit b'dan li ġej:
                  “Artikolu 5
                  Limiti tax-xiri
                  1.   Bla ħsara għall-Artikolu 3, limitu ta' ħruġ ta' ishma skont in-numru tal-identifikazzjoni ta' titoli internazzjonali (ISIN) għandu japplika taħt il-PSPP għal titoli ta' dejn negozjabbli li jissodisfaw il-kriterji stabbiliti fl-Artikolu 3, wara li jiġu kkonsolidati l-investimenti fil-portafolli tal-banek ċentrali tal-Eurosistema. Il-limitu tal-ħruġ ta' ishma għandu jkun skont kif ġej:

                              (a)

                              50 % għal kull ISIN għal titoli ta' dejn negozjabbli eliġibbli maħruġa minn organizzazzjonijiet internazzjonali eliġibbli u banek multilaterali ta' żvilupp;

                              (b)

                              33 % għal kull ISIN għal titoli ta' dejn negozjabbli eliġibbli oħrajn, bl-eċċezzjoni ta' 25 % għal kull ISIN għal dawk it-titoli ta' dejn negozjabbli eliġibbli li jkun fihom klawsola ta' azzjoni kollettiva (collective action clause — CAC) li tvarja mill-mudell għaż-żona tal-euro CAC elaborat mill-Kumitat Finanzjarju u Ekonomiku u implimentat mill-Istati Membri skont l-Artikolu 12(3) tat-Trattat li jistabbilixxi l-Mekkaniżmu ta' Stabbiltà Ewropew, iżda ser jiżdied għal 33 %, soġġett għal verifika fuq il-bażi ta' każ b'każ li parteċipazzjoni ta' 33 % għal kull ISIN mhux ser twassal lill-banek ċentrali tal-Eurosistema biex jilħqu parteċipazzjonijiet minoritarji li jistgħu jimblukkaw proċeduri ta' ristrutturar ordnat ta' dejn.

                        2.   Kull titolu ta' dejn negozjabbli eliġibbli għal xiri taħt il-PSPP u li jkollu l-maturitajiet rimanenti speċifikati fl-Artikolu 3 għandhom ikunui soġġetti għal limitu aggregat, wara l-konsolidazzjoni ta' parteċipazzjonijiet fil-portafolji kollha tal-banek ċentrali tal-EUrosistema, ta':

                              (a)

                              50 % tat-titoli pendenti ta' emittent li jkun organizzazzjoni internazzjonali eliġibbli jew bank multilaterali ta' żvilupp; jew

                              (b)

                              33 % tat-titoli pendenti ta' emittent li ma jkunx organizzazzjoni internazzjonali eliġibbli jew bank multilaterali ta' żvilupp.

                        3.   Fir-rigward tat-titoli ta' dejn imsemmijin fil-punt (d) tal-Artikolu 3(2), japplikaw limiti ta' ishma differenti għall-emittenti u l-ħruġ. Dawn il-limiti għandhom jiġu ffissati mill-Kunsill Governattiv waqt li jqis kif meħtieġ kunsiderazzjonijiet ta' ġestjoni tar-riskju tal-funzjonament tas-suq.”;

                  3.

                  fl-Artikolu 6, il-paragrafu 1 huwa mibdul b'li ġej:
                  “1.   Mill-valur nominali totali ta' xierjiet ta' titoli ta' dejn negozjabbli eliġibbli taħt il-PSPP, 10 % għandhom jinxtraw f'titoli maħruġin minn organizzazzjonijiet internazzjonali eliġibbli u banek multilaterali tal-iżvilupp, u 90 % ta' dak il-valur nominali għandhom jinxtraw f'titoli maħruġin minn gvernijiet ċentrali, reġjonali jew lokali eliġibbli u aġenziji rikonoxxuti jew, fejn applikabbli skont l-Artikolu 3(4) ta' din id-Deċiżjoni, f'titoli maħruġa minn korporazzjonijiet pubbliċi eliġibbli mhux finanzjarji. Din l-allokazzjoni hija suġġetta għal reviżjoni mill-Kunsill Governattiv. Xirjiet ta' titoli ta' dejn maħruġin minn organizzazzjonijiet internazzjonali u banek multilaterali tal-iżvilupp u gvernijiet reġjonali u lokali eliġibbli għandhom isiru biss mill-BĊNi.”;

                  4.

                  fl-Artikolu 6, il-paragrafu 2 huwa mibdul b'li ġej:
                  “2.   Is-sehem tal-BĊNi tal-valur nominali totali ta' xierjiet ta' titoli ta' dejn negozjabbli eliġibbli taħt il-PSPP għandu jkun ta' 90 %, u l-10 % li jifdal għandhom jinxtraw mill-BĊE. It-tqassim tax-xirjiet bejn il-ġurisdizzjonijiet għandu jkun skont l-iskema għas-sottoskrizzjoni tal-kapital tal-BĊE kif imsemmi fl-Artikolu 29 tal-Istatut tas-SEBĊ.”.

            Artikolu 2
      Dħul fis-seħħ
      Din id-Deċiżjoni għandha tidħol fis-seħħ fid-19 ta' April 2016. Għandha tapplika mid-19 ta' April 2016.

         Magħmul fi Frankfurt am Main, it-18 ta' April 2016.

               Il-President tal-BĊE

            Mario DRAGHI

         (1)  Deċiżjoni (UE) 2015/774 tal-Bank Ċentrali Ewropew tal-4 ta' Marzu 2015 dwar programm ta' xiri ta' assi ta' swieq sekondarji mis-settur pubbliku (BĊE/2015/10)(ĠU L 121, 14.5.2015, p. 20).

         (2)  Linja Gwida (UE) 2015/510 tal-Bank Ċentrali Ewropew tad-19 ta' Diċembru 2014 dwar l-implimentazzjoni tal-qafas tal-politika monetarja tal-Eurosistema (BĊE/2014/60) (ĠU L 91, 2.4.2015, p. 3).


title: Id-Deċiżjoni tal-Kunsill tat-28 ta’ Novembru 1997 fuq l-implimentazzjoni ta’ Pożizzjoni Komuni 95/544/CFSP fuq in-Niġerja

text:
Avviż Legali Importanti

|

31997D0820

Official Journal L 338 , 09/12/1997 P. 0007 - 0007

		Deċiżjoni tal-kunsilltat-28 ta’ Novembru 1997fuq l-implimentazzjoni ta’ Pożizzjoni Komuni 95/544/CFSP fuq in-Niġerja(97/820/CFSP)IL-KUNSILL TA’ L-UNJONI EWROPEA,Wara li kkunsidra t-Trattat fuq l-Unjoni Ewropea, u partikolarment l-Artikolu J.2 tiegħu,Billi fl-4 ta’ Diċembru 1995 il-Kunsill iddefinixxa, fuq il-bażi ta’ l-Artikolu J.2 tat-Trattat fuq l-Unjoni Ewropea, Pożizzjoni Komuni 95/544/ CFSP fuq in-Niġerja [1];Billi l-Pożizzjoni Komuni 95/544/ CFSP kienet estiża sa l-1 ta’ Novembru 1998 mid-Deċiżjoni tal-Kunsill 97/821/ CFSP [2];Billi ċerti linji gwida għandhom ikunu previsti għall-implimentazzjoni tal-pożizzjoni komuni msemmija qabel,IDDEĊIEDA DAN LI ĠEJ:Artikolu 11. L-Istati Membri ta’ l-Unjoni jistgħu jagħtu viżas lil kwalunkwe ċittadin Niġerjan li qed jipparteċipa f’konferenza internazzjonali fit-territorju tagħhom, partikolarment għal laqgħat fil-qafas tar-Raba’ ACP-KE Konvenzjoni, iffirmata l-Loma fil-15 ta’ Diċembru 1989.2. L-Istati Membri, waqt li huma xewqana li jonoraw l-intrapriżi internazzjonali tagħhom, jistgħu jippermettu eċċezzjonijiet għall-paragrafu 1 tal-Pożizzjoni Komuni 95/544/ CFSP:- Skond id-dispożizzjonijiet ta’ ftehim tal-kwartieri ġenerali,- sabiex jkomplu jsegwu intrapriżi li kienu daħlu għalihom qabel l-adozzjoni tal-pożizzjoni komuni fl-1995, partikolarment fir-rigward ta’ eventi sportivi organizzati minn federazzjonijiet ta’ l-isports internazzjonali, jiġifieri t-Tazza tad-Dinja tal-Futbol ta’ l-1998 u partiti tal-futbol diġà organizzati bħala preparazzjoni għal dan, kif ukoll il-Kampjunat Dinji tal-Baskitbol ta’ l-1998.L-Istati Membri għandhom jinfurmaw lill-federazzjonijiet ta’ l-isports tad-dispożizzjonijiet ta’ din id-Deċiżjoni.3. Eċċezzjonijiet għal paragrafu 1 tal-Pożizzjoni Komuni 95/544/CFSP jistgħu wkoll jiġu permessi fuq raġunijiet umanitarji urġenti.Artikolu 2Viżas għandhom jiġu mogħtija biss fuq bażi individwali, wara notifikazzjoni bil-quddiem lill-Istati Membri kollha.Artikolu 3Din id-Deċiżjoni għandha tiġi ppubblikata fil-Ġurnal Uffiċjali.Magħmula fi Brussell, fit-28 ta’ Novembru 1997.Għall-KunsillIl-PresidentG. Wohlfart[1] ĠU L 309, tal-21.12.1995, p. 1.[2] ĠU L 338, tad-9.12.1997, p. 8.--------------------------------------------------


title: Id-Deċiżjoni tal-Kunsill tas-27 ta' Ġunju 1994 dwar il-konklużjoni ta' Ftehim li għandu x'jaqsam mal-kooperazzjoni xjentifika u teknika bejn il-Komunitajiet Ewropej u l-Awstralja

text:
Avviż Legali Importanti

|

31994D0457

Official Journal L 188 , 22/07/1994 P. 0017 - 0017 Finnish special edition: Chapter 11 Volume 32 P. 0101  Swedish special edition: Chapter 11 Volume 32 P. 0101

		Id-Deċiżjoni tal-Kunsilltas-27 ta' Ġunju 1994dwar il-konklużjoni ta' Ftehim li għandu x'jaqsam mal-kooperazzjoni xjentifika u teknika bejn il-Komunitajiet Ewropej u l-Awstralja(94/457/KE)IL-KUNSILL TA' L-UNJONI EWROPEA,Wara li kkunsidra it-Trattat li jistabbilixxi l-Komunità Ekonomika Ewropea, u b'mod partikolari l-Artikolu 130m, flimkien ma' l-ewwel sentenza ta' l-Artikolu 228(2) u l-ewwel subparagrafu ta' l-Artikolu 228(3),Wara li kkunsidra il-proposta tal-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kunsill Ekonomiku u Soċjali [3],Billi l-Komunità u l-Awstralja qegħdin iwettqu programmi speċifiċi ta' riċerka f'oqsma li huma ta' interess komuni;Billi, fuq il-bażi ta' esperjenza fl-imgħoddi fil-qafas ta' l-Ftehim bejn il-Gvern ta' l-Awstralja u l-Kummissjoni tal-Komunitajiet Ewropej dwar kooperazzjoni fix-xjenza u t-teknoloġija ffirmat fit-12 ta' Novembru 1986, iż-żewġ naħat espremew xewqa li jkun stabbilit qafas iktar formali għall-kollaborazzjoni fix-xjenza u t-teknoloġija;Billi permezz tad-Deċiżjoni tiegħu tal-21 ta' Mejju 1992, il-Kunsill awtorizza lill-Kummissjoni biex tinnegozja ftehim għal kooperazzjoni xjentifika u teknika bejn il-Komunità u l-Awstralja;Billi l-Komunità u l-Awstralja jippretendu li jiksbu benefiċċju reċiproku mill-kooperazzjoni;Billi, mingħajr preġudizzju għad-dispożizzjonijiet relevanti tat-Trattat, il-Ftehim u kwalunkwe attivitajiet li jidħlu għalihom taħt il-Ftehim m'għandhom b'ebda mod jaffettwaw il-poteri li għandhom l-Istati Membri biex jidħlu f'attività bilaterali ma' l-Awstralja fil-qasam tax-xjenza, it-teknoloġija, ir-riċerka u l-iżvilupp u li jikkonkludu, fejn xieraq, ftehim għal dawk il-finijiet;Billi dan il-Ftehim kien iffirmat f'isem il-Komunità f'Kanberra fit-23 ta' Frar 1994;Billi l-Ftehim dwar kooperazzjoni xjentifika u teknika bejn il-Komunità Ewropea u l-Awstralja għandu jkun approvatIDDEĊIEDA KIF ĠEJ:Artikolu 1Il-Ftehim dwar kooperazzjoni xjentifika u teknika bejn il-Komunità Ewropea u l-Awstralja hu hawnhekk approvat f'isem il-Komunità.It-test tal-Ftehim huwa mehmuż ma' din id-Deċiżjoni.Artikolu 2Il-President tal-Kunsill għandu jagħmel in-notifiki msemmija fl-Artikolu 11 tal-Ftehim.Magħmula fi Brussel, fis-27 ta' Ġunju 1994.Għall-KunsillIl-PresidentC. Simitis[1] ĠU C 181, tat-3.7.1993, p. 9.[2] ĠU C 315, tat-22.11.1993.[3] ĠU C 304, ta' l-10.11.1993, p. 3.--------------------------------------------------


title: Deċiżjoni tal-Kunsill 2013/354/PESK tat- 3 ta’ Lulju 2013 dwar il-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS)

text:
               4.7.2013

               MT

               Il-Ġurnal Uffiċjali tal-Unjoni Ewropea

               L 185/12

         DEĊIŻJONI TAL-KUNSILL 2013/354/PESK
   tat-3 ta’ Lulju 2013
   dwar il-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea u b'mod partikolari l-Artikolu 28, l-Artikolu 42(4) u l-Artikolu 43(2) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fl-14 ta' Novembru 2005, il-Kunsill adotta l-Azzjoni Konġunta 2005/797/PESK dwar il-Missjoni tal-Pulizija tal-Unjoni Ewropea għat-Territorji Palestinjani (1) (EUPOL COPPS) għal perijodu ta' tliet snin. Il-fażi operattiva tal-EUPOL COPPS bdiet fl-1 ta' Jannar 2006.

               (2)

               Fis-17 ta' Diċembru 2010, il-Kunsill adotta d-Deċiżjoni 2010/784/PESK (2) dwar il-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS), li kompliet l-EUPOL COPPS mill-1 Jannar 2011. Id-Deċiżjoni 2010/784/PESK tiskadi fit-30 ta' Ġunju 2013.

               (3)

               Fis-7 ta' Ġunju 2013 il-Kumitat Politiku u ta' Sigurtà (KPS) irrakkomanda li l-Missjoni tiġi estiża għal perijodu addizzjonali ta' 12-il xahar sat-30 ta' Ġunju 2014.

               (4)

               Il-kapaċità tal-għassa għandha tiġi attivata għall-Missjoni.

               (5)

               L-EUPOL COPPS ser titwettaq fil-kuntest ta' sitwazzjoni li tista' tiddeterjora u li tista' xxekkel il-kisba tal-objettivi tal-azzjoni esterna tal-Unjoni kif stabbilit fl-Artikolu 21 tat-Trattat dwar l-Unjoni Ewropea (TUE),

         ADOTTA DIN ID-DEĊIŻJONI:
   Artikolu 1
   Missjoni
   1.   Il-Missjoni tal-Pulizija tal-Unjoni Ewropea għat-Territorji Palestinjani, minn hawn ‘il quddiem imsejħa EUPOL COPPS, stabbilita bl-Azzjoni Konġunta 2005/797/PESK, ser titkompla mill-1 ta’ Lulju 2013.
   2.   L-EUPOL COPPS għandha topera skont id-dikjarazzjoni tal-missjoni kif stabbilit fl-Artikolu 2.
   Artikolu 2
   Dikjarazzjoni tal-Missjoni
   L-għan tal-EUPOL COPPS huwa li tikkontribwixxi għall-istabbiliment ta’ arranġamenti tal-pulizija sostenibbli u effettivi taħt il-proprjetà Palestinjana skont l-aħjar standards internazzjonali, f’kooperazzjoni mal-programmi għall-bini tal-istituzzjonijiet tal-Unjoni kif ukoll sforzi internazzjonali oħra fil-kuntest usa’ tas-Settur ta’ Sigurtà inkluż ir-Riforma tal-Ġustizzja Kriminali.
   Għal dan l-għan l-EUPOL COPPS għandha:

               (a)

               tassisti lill-Pulizija Ċivili Palestinjana (PCP) fl-implimentazzjoni tal-Programm ta' Żvilupp tal-Pulizija billi tagħti konsulenza u tiggwida mill-qrib lill-PCP, u b'mod speċifiku uffiċċjali għolja fil-livell tad-Distrett, il-Kwartieri-Ġenerali u l-Ministeri;

               (b)

               tikkoordina u tiffaċilita l-assistenza tal-Unjoni u l-Istati Membri, u fejn mitluba, assistenza internazzjonali għall-PCP;

               (c)

               tagħti konsulenza dwar elementi tal-Ġustizzja Kriminali relatati mal-pulizija;

               (d)

               jkollha unità ta’ proġetti għall-identifikazzjoni u l-implimentazzjoni ta’ proġetti. Il-Missjoni għandha, kif meħtieġ, tikkoordina, tiffaċilita u tipprovdi pariri dwar proġetti implimentati mill-Istati Membri u l-Istati terzi taħt ir-responsabbiltà tagħhom, f'oqsma relatati mal-Missjoni u b'appoġġ tal-objettivi tagħha.

         B'rabta mal-kompiti msemmijin hawn fuq, l-EUPOL COPPS għandu jkollha l-kapaċità li takkwista servizzi u provvisti, li tidħol f'kuntratti u arranġamenti amministrattivi, li timpjega persunal, li jkollha kontijiet bankarji, li takkwista u tiddisponi minn assi u li tirrilaxxa r-responsabbiltajiet, u li tkun parti għall-proċedimenti legali.
   Article 3
   Reviżjoni
   Proċess ta' reviżjoni ta' kull sitt xhur, skont il-kriterji ta' valutazzjoni stabbiliti fil-Kunċett tal-Operat (CONOPS) u l-Pjan tal-Operat (OPLAN) u li jieħu kont tal-iżviluppi fil-post, ser iservi biex isiru aġġustamenti kif meħtieġa fid-daqs u l-kamp ta' applikazzjoni tal-EUPOL COPPS.
   Artikolu 4
   Linja ta' kmand u struttura
   1.   L-EUPOL COPPS għandu jkollha linja ta' kmand unifikata, bħala operazzjoni ta' maniġġar ta' kriżijiet.
   2.   L-EUPOL COPPS għandha tkun strutturata f'konformità mad-dokument tal-ippjanar tagħha.
   Artikolu 5
   Kmandat tal-Operazzjoni Ċivili
   1.   Id-Direttur tal-Kapaċità Ċivili tal-Ippjanar u t-Tmexxija (CPCC) għandu jkun il-Kmandant tal-Operazzjoni Ċivili għall-EUPOL COPPS.
   2.   Il-Kmandant tal-Operazzjoni Ċivili, taħt il-kontroll politiku u d-direzzjoni strateġika tal-KPS u l-awtorità ġenerali tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà (RGħ), għandu jeżerċita kmand u kontroll tal-EUPOL COPPS fil-livell strateġiku.
   3.   Il-Kmandant tal-Operazzjoni Ċivili għandu jassigura, fir-rigward tat-tmexxija tal-operazzjonijiet, l-implimentazzjoni kif suppost u effettiva tad-deċiżjonijiet tal-Kunsill kif ukoll tad-deċiżjonijiet tal-KPS, inkluż permezz tal-ħruġ ta’ istruzzjonijiet fil-livell strateġiku kif meħtieġ lill-Kap tal-Missjoni u jipprovdilu konsulenza u appoġġ tekniku.
   4.   Il-Kmandant tal-Operazzjoni Ċivili għandu jirrapporta lill-Kunsill permezz tar-RGħ.
   5.   Il-persunal sekondat kollu għandu jibqa' taħt il-kmand sħiħ tal-awtoritajiet nazzjonali tal-Istat li ssekondah f'konformità mar-regoli nazzjonali, tal-istituzzjoni tal-Unjoni kkonċernata jew tas-Servizz Ewropew għall-Azzjoni Esterna (SEAE). Dawk l-awtoritajiet nazzjonali għandhom jittrasferixxu l-Kontroll Operattiv (OPCON) tal-persunal, it-timijiet u l-unitajiet tagħhom lill-Kmandant tal-Operazzjoni Ċivili.
   6.   Il-Kmandant tal-Operazzjoni Ċivili għandu jkollu responsabbiltà ġenerali sabiex jiżgura li d-dmir ta' diliġenza tal-Unjoni jiġi attwat korrettament.
   7.   Il-Kmandant tal-Operazzjoni Ċivili u r-Rappreżentant Speċjali tal-Unjoni Ewropea (RSUE) għall-proċess ta' paċi fil-Lvant Nofsani għandhom jikkonsultaw lil xulxin kif meħtieġ.
   Artikolu 6
   Kap tal-Missjoni
   1.   Il-Kap tal-Missjoni għandu jassumi responsabbilità u jeżerċita kmand u kontroll tal-Missjoni fil-post u għandu jkun direttament responsabbli lejn il-Kmandant tal-Operazzjoni Ċivili.
   2.   Il-Kap tal-Missjoni għandu jkun rappreżentant tal-Missjoni. Il-Kap tal-Missjoni jista' jiddelega kompiti ta’ ġestjoni fi kwistjonijiet ta' persunal u finanzjarji lil membri tal-persunal tal-Missjoni, taħt ir-responsabbiltà ġenerali tiegħu/tagħha.
   3.   Il-Kap tal-Missjoni għandu jeżerċita kmand u kontroll fuq il-persunal, it-timijiet u l-unitajiet minn Stati kontribwenti kif assenjati mill-Kmandant tal-Operazzjoni Ċivili flimkien mar-responsabbiltà amministrattiva u loġistika inkluż fuq l-assi, ir-riżorsi u l-informazzjoni li jitpoġġew għad-dispożizzjoni tal-Missjoni.
   4.   Il-Kap tal-Missjoni għandu jagħti istruzzjonijiet lill-persunal kollu tal-Missjoni, għat-tmexxija effettiva tal-EUPOL COPPS fil-post tal-operazzjoni, jassumi l-koordinazzjoni u l-amministrazzjoni ta' kuljum tagħha, billi jimxi fuq l-istruzzjonijiet fil-livell strateġiku tal-Kmandant tal-Operazzjoni Ċivili.
   5.   Il-Kap tal-Missjoni għandu jkun responsabbli għall-kontroll dixxiplinarju fuq il-persunal. Għall-persunal sekondat, is-setgħat dixxiplinarji għandhom jiġu eżerċitati mill-awtoritajiet nazzjonali, mill-istituzzjoni tal-Unjoni kkonċernata jew mis-SEAE.
   6.   Il-Kap tal-Missjoni għandu jirrappreżenta l-EUPOL COPPS fiż-żona tal-operazzjonijiet u għandu jiżgura l-viżibbiltà adegwata tal-Missjoni.
   7.   Il-Kap tal-Missjoni għandu jikkoordina, kif meħtieġ, ma' atturi oħra tal-Unjoni fuq il-post. Il-Kap tal-Missjoni għandu, mingħajr preġudizzju għal-linja ta' kmand, jirċievi gwida politika lokali mir-RSUE għall-proċess ta' paċi fil-Lvant Nofsani b'konsultazzjoni mal-Kapijiet tad-Delegazzjoni tal-Unjoni rilevanti.
   Artikolu 7
   Persunal tal-EUPOL COPPS
   1.   Il-kwantità u l-kompetenzi tal-persunal tal-EUPOL COPPS għandhom ikunu konsistenti mal-istqarrija tal-missjoni stabbilita fl-Artikolu 2 u l-istruttura stabbilita fl-Artikolu 4.
   2.   Il-persunal tal-EUPOL COPPS għandu jikkonsisti primarjament minn persunal issekondat mill-Istati Membri, l-istituzzjonijiet tal-Unjoni jew is-SEAE. Kull Stat Membru, istituzzjoni tal-Unjoni jew is-SEAE għandu jerfa’ l-ispejjeż ta’ kwalunkwe persunal sekondat minnha, inklużi l-ispejjeż tal-ivvjaġġar lejn u mill-post tal-iskjerament, is-salarji, il-kopertura medika u l-allowances, minbarra allowances ta’ kuljum applikabbli, kif ukoll allowances għat-tbatija u għar-riskju.
   3.   L-EUPOL COPPS tista' wkoll tirrekluta persunal internazzjonali jew lokali fuq bażi kuntrattwali jekk il-funzjonijiet meħtieġa ma jkunux jistgħu jiġu provduti minn persunal issekondat mill-Istati Membri, istituzzjonijiet tal-Unjoni jew is-SEAE.
   4.   Il-kundizzjonijiet tal-impjieg u d-drittijiet u l-obbligi tal-persunal internazzjonali u lokali għandhom jiġu stabbiliti fil-kuntratti li għandhom jiġu konklużi bejn l-EUPOL COPPS u l-membri tal-persunal ikkonċernat.
   5.   Stati Terzi jistgħu wkoll, kif meħtieġ, jissekondaw persunal għall-missjoni. Kull Stat terz li jissekonda, għandu jġorr l-ispejjeż relatati mal-persunal kollu sekondat minnu, inkluż salarji, kopertura medika, allowances, assigurazzjoni ta' riskju għoli u spejjeż tal-ivvjaġġar lejn u miż-żona tal-missjoni.
   Artikolu 8
   Status tal-persunal tal-EUPOL COPPS
   1.   Meta meħtieġ, l-istatus tal-persunal tal-EUPOL COPPS, inkluż, fejn adatt, il-privileġġi, l-immunitajiet u garanziji oħra meħtieġa għat-tlestija u l-funzjonament bla xkiel tal-EUPOL COPPS, għandhom ikunu s-suġġett ta' ftehim konkluż skont l-Artikolu 37 TUE u f'konformità mal-proċedura stabbilita fl-Artikolu 218 tat-Trattat dwar il-Funzjonament tal-Unjoni Ewropea.
   2.   L-Istat Membru, l-istituzzjoni tal-Unjoni jew is-SEAE li jissekondaw membru tal-persunal għandhom ikunu responsabbli li jwieġbu għal kwalunkwe talba marbuta mal-issekondar, minn jew li tikkonċerna l-membru tal-persunal. L-Istat Membru, l-istituzzjoni tal-Unjoni kkonċernata jew is-SEAE għandhom ikunu responsabbli mill-istituzzjoni ta' kwalunkwe azzjoni kontra l-persuna ssekondata.
   Artikolu 9
   Kontroll politiku u direzzjoni strateġika
   1.   Il-KPS għandu jeżerċita, taħt ir-responsabbiltà tal-Kunsill u tar-RGħ, il-kontroll politiku u d-direzzjoni strateġika tal-Missjoni. Il-Kunsill b'dan jawtorizza lill-KPS sabiex jieħu d-deċiżjonijiet rilevanti għal dan il-għan konformement mat-tielet paragrafu tal-Artikolu 38 TUE. Din l-awtorizzazzjoni għandha tinkludi s-setgħat sabiex jinħatar Kap tal-Missjoni, fuq proposta mir-RGħ, u sabiex jiġu emendati il-CONOPS u l-OPLAN. Din għandha tinkludi wkoll is-setgħat li jittieħdu deċiżjonijiet sussegwenti rigward il-ħatra tal-Kap tal-Missjoni. Is-setgħat tad-deċiżjoni fir-rigward tal-objettivi u t-terminazzjoni tal-Missjoni għandhom jibqgħu f'idejn il-Kunsill.
   2.   Il-KPS għandu jirraporta lill-Kunsill f’intervalli regolari.
   3.   Il-KPS għandu jirċievi fuq bażi regolari u kif meħtieġ rapporti mill-Kmandant tal-Operazzjoni Ċivili u l-Kap tal-Missjoni dwar kwistjonijiet fl-oqsma ta' responsabbiltà tagħhom.
   Artikolu 10
   Parteċipazzjoni ta' Stati terzi
   1.   Mingħajr preġudizzju għall-awtonomija tat-teħid tad-deċiżjonijiet tal-Unjoni u l-qafas instituzzjonali uniku tagħha, l-Istati Terzi jistgħu jiġu mistiedna biex jikkontribwixxu għall-EUPOL COPPS sakemm iħallsu l-ispejjeż biex jibgħatu l-persunal sekondat minnhom, inkluż is-salarji, il-kopertura medika, l-allowances, l-assigurazzjoni kontra r-riskji kbar, u l-ispejjeż għall-ivvjaġġar lejn u miż-żona tal-missjoni, u jikkontribwixxu għall-ispejjeż ta’ kuljum tal-EUPOL COPPS, kif xieraq.
   2.   L-Istati terzi li jikkontribwixxu għall-EUPOL COPPS għandu jkollhom l-istess drittijiet u obbligi fil-ġestjoni ta' kuljum tal-missjoni bħall-Istati Membri.
   3.   Il-Kunsill b'dan jawtorizza lill-KPS sabiex jieħu d-deċiżjonijiet rilevanti dwar l-aċċettazzjoni tal-kontribuzzjonijiet proposti u sabiex jistabbilixxi Kumitat ta' Kontributuri.
   4.   L-arranġamenti dettaljati dwar il-parteċipazzjoni ta' Stati terzi għandhom ikunu s-suġġett ta' ftehim konkluż f'konformità mal-Artikolu 37 TUE u arranġamenti tekniċi addizzjonali kif meħtieġ. Fejn l-Unjoni u Stat terz jikkonkludu ftehim li jistabbilixxi qafas għall-parteċipazzjoni ta’ dan l-Istat terz fl-operazzjonijiet tal-Unjoni ta’ maniġġar ta’ kriżijiet, id-dispożizzjonijiet ta’ tali ftehim għandhom japplikaw fil-kuntest tal-EUPOL COPPS.
   Artikolu 11
   Sigurtà
   1.   Il-Kmandant tal-Operazzjoni Ċivili għandu, f'konformità mal-Artikolu 5, jidderiġi lill-Kap tal-Missjoni fl-ippjanar ta' miżuri tas-sigurtà, u għandu jiżgura l-implimentazzjoni korretta u effettiva tagħhom mill-EUPOL COPPS.
   2.   Il-Kap tal-Missjoni għandu jkun responsabbli għas-sigurtà tal-EUPOL COPPS u sabiex jiżgura konformità mar-rekwiżiti minimi ta' sigurtà applikabbli għall-EUPOL COPPS, f'konformità mal-politika tal-Unjoni dwar is-sigurtà tal-persunal skjerat barra l-Unjoni f'kapaċità operattiva taħt it-Titolu V tat-TUE, u l-istrumenti ta' sostenn tiegħu.
   3.   Il-Kap tal-Missjoni għandu jkun assistit minn Uffiċjal Għoli tas-Sigurtà tal-Missjoni (SMSO), li għandu jirrapporta lill-Kap tal-Missjoni u jżomm ukoll relazzjoni funzjonali mill-qrib mas-SEAE.
   4.   Il-persunal tal-EUPOL COPPS għandu jingħata taħriġ obbligatorju ta' sigurtà qabel ma jibda dmirijietu, f'konformità mal-OPLAN. Għandu wkoll jingħatalu taħriġ regolari ta’ aġġornament fuq il-post organizzat mill-SMSO.
   5.   Il-Kap tal-Missjoni għandu jiżgura l-protezzjoni tal-informazzjoni klassifikata tal-UE f'konformità mad-Deċiżjoni tal-Kunsill 2011/292/UE tal-31 ta' Marzu 2011 dwar ir-regoli ta’ sigurtà għall-protezzjoni tal-informazzjoni klassifikata tal-UE (3).
   Artikolu 12
   Arranġamenti finanzjarji
   1.   L-ammont ta’ referenza finanzjarja maħsub biex ikopri n-nefqa marbuta mal-EUPOL COPPS għall-perijodu mill-1 ta' Lulju 2013 sat-30 ta' Ġunju 2014 għandu jkun EUR 9 570 000.
   2.   In-nefqa kollha għandha tiġi amministrata konformement mal-proċeduri u r-regoli applikabbli għall-baġit ġenerali tal-Unjoni.
   3.   Iċ-ċittadini ta’ Stati terzi parteċipanti u ta’ pajjiżi ġirien għandhom ikunu permessi li jressqu offerti għall-kuntratti. Soġġett għall-approvazzjoni tal-Kummissjoni, il-Kap tal-Missjoni jista' jikkonkludi arranġamenti tekniċi ma' Stati Membri, ma' Stati terzi parteċipanti, u ma' atturi internazzjonali oħrajn fir-rigward tal-provvista ta' tagħmir, servizzi u uffiċċji lill-EUPOL COPPS.
   4.   L-EUPOL COPPS għandha tkun responsabbli għall-implimentazzjoni tal-baġit tal-Missjoni. Għal dan il-għan, l-EUPOL COPPS għandha tiffirma kuntratt mal-Kummissjoni.
   5.   EUPOL COPPS għandha tkun responsabbli għal kwalunkwe talba u obbligu li jirriżulta mill-implimentazzjoni tal-mandat li jibda mill-1 ta' Lulju 2013, bl-eċċezzjoni ta' kwalunkwe talba relatata mal-imġiba ħażina serja mill-Kap tal-Missjoni, li għaliha għandu/għandha jkollu/jkollha responsabbiltà.
   6.   L-arranġamenti finanzjarji għandhom jirrispettaw il-ħtiġijiet operattivi tal-EUPOL COPPS, inklużi l-kompatibbiltà tat-tagħmir u l-interoperabbiltà tal-iskwadri tagħha.
   7.   In-nefqa għandha tkun eliġibbli sa mid-data tad-dħul fis-seħħ ta’ din id-Deċiżjoni.
   Artikolu 13
   Rilaxx ta' informazzjoni
   1.   Ir-RGħ għandu jkun awtorizzat jirrilaxxa lill-Istati terzi assoċjati ma' din id-Deċiżjoni, kif adatt u f'konformità mal-ħtiġijiet tal-Missjoni, informazzjoni u dokumenti klassifikati tal-UE sal-livell ‧RESTREINT UE‧ ġġenerati għall-finijiet tal-Missjoni, f'konformità mad-Deċiżjoni 2011/292/UE.
   2.   Fil-każ ta' ħtieġa operattiva speċifika u immedjata, ir-RGħ għandu wkoll ikun awtorizzat jirrilaxxa lill-awtoritajiet lokali kwalunkwe informazzjoni u dokument ikklassifikat tal-UE sal-livell ‧RESTREINT UE‧ ġġenerati għall-finijiet tal-Missjoni, f'konformità mad-Deċiżjoni 2011/292/UE. L-arranġamenti bejn ir-RGħ u l-awtoritajiet kompetenti għandhom jitfasslu għal dan il-għan.
   3.   Ir-RGħ għandu jkun awtorizzat jirrilaxxa lill-Istati terzi assoċjati ma' din id-Deċiżjoni u lill-awtoritajiet lokali, kwalunkwe dokument mhux ikklassifikat tal-UE marbut mad-deliberazzjonijiet tal-Kunsill dwar l-EUPOL COPPS u li jkun kopert bl-obbligu ta' segretezza professjonali skont l-Artikolu 6(1) tar-Regoli ta' Proċedura tal-Kunsill (4).
   4.   Ir-RGħ jista' jiddelega s-setgħat imsemmijin fil-paragrafi 1, 2 u 3, kif ukoll il-kapaċità li jikkonkludi l-arranġamenti msemmijin fil-paragrafu 2 lil persuni li jinsabu taħt l-awtorità tar-RGħ, lill-Kmandant tal-Operazzjonijiet Ċivili u/jew lill-Kap tal-Missjoni.
   Artikolu 14
   Għassa
   Il-Kapaċità tal-Għassa għandha tiġi attivata għall-EUPOL COPPS.
   Artikolu 15
   Dħul fis-seħħ
   Din id-Deċiżjoni għandha tidħol fis-seħħ fid-data tal-adozzjoni tagħha.
   Hija għandha tapplika mill-1 ta' Lulju 2013.
   Hija għandha tiskadi fit-30 ta' Ġunju 2014.

      Magħmul fi Brussell, it-3 ta’ Lulju 2013.

            Għall-Kunsill

            Il-President

         L. LINKEVIČIUS

      (1)  ĠU L 300, 17.11.2005, p. 65. (Edizzjoni Speċjali bil-Malti: ĠU L 175M, 29.6.2006, p. 13).

      (2)  ĠU L 335, 18.12.2010, p. 60.

      (3)  ĠU L 141, 27.5.2011, p. 17.

      (4)  Deċiżjoni tal-Kunsill 2009/937/UE tal-1 ta’ Diċembru 2009 li tadotta r-Regoli ta' Proċedura tal-Kunsill (ĠU L 325, 11.12.2009, p. 35).


title: Deċiżjoni tal-Kunsill tat- 12 ta' Lulju 2005 dwar l-aġġustament ta’ l-allowance imħallsa lil membri u membri supplenti tal-Kumitat Ekonomiku u Soċjali Ewropew

text:
               16.6.2006

               MT

               Il-Ġurnal Uffiċjali ta’ l-Unjoni Ewropea

               245

         DEĊIŻJONI TAL-KUNSILL
   tat-12 ta' Lulju 2005
   dwar l-aġġustament ta’ l-allowance imħallsa lil membri u membri supplenti tal-Kumitat Ekonomiku u Soċjali Ewropew
   (2005/554/KE, Euratom)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari r-raba’ subparagrafu ta' l-Artikolu 258 tiegħu,
   Wara li kkunsidra t-Trattat li jistabbilixxi l-Komunità Ewropea għall-Enerġija Atomika, u b'mod partikolari r-raba’ subparagrafu ta' l-Artikolu 166 tiegħu,
   Wara li kkunsidra t-talba tal-Kumitat Ekonomiku u Soċjali Ewropew ta’ l-4 ta’ April 2005,
   Billi:
   L-ammonti ta’ allowances ta’ kuljum mħallsa lil membri u membri supplenti tal-Kumitat Ekonomiku u Soċjali Ewropew, stabbilit bid-Deċiżjoni 81/121/KEE (1), għandu jiġi addattat,
   IDDEĊIEDA KIF ĠEJ:
   Artikolu 1
   L-Artikolu 2 tad-Deċiżjoni 81/121/KEE għandu jiġi sostitwit b'dan li ġej:

      “Artikolu 2
      1.   L-allowance ta’ kuljum għal kull ġurnata ta' vjaġġar għandha tkun:

                  —

                  EUR 130 għal membri u membri supplenti.

            2.   L-allowance ta’ kuljum għal kull ġurnata ta’ laqgħa għandha tkun:

                  —

                  EUR 208 għal membri u membri supplenti.

            3.   Fejn il-benefiċjarju jipprovdi prova sodisfaċenti li hu nefaq xi flus waqt li għadda lejl fuq il-post tax-xogħol, huwa għandu jitħallas allowance ta’ kuljum supplimentari ta’ EUR 30.”

   Artikolu 2
   Din id-Deċiżjoni għandha tieħu effett fit-12 ta' Lulju 2005.

      Magħmula fi Brussel, 12 ta' Lulju 2005.

            Għall-Kunsill

            Il-President

         G. BROWN

      (1)  ĠU L 67, 12.3.1981, p. 29. Deċiżjoni kif l-aħħar emendata bid-Deċiżjoni tal-Kunsill 2002/985/KE, Euratom (ĠU L 343, 18.12.2002, p. 31).


title: 2014/568/UE: Deċiżjoni tal-Parlament Ewropew tat- 3 ta’ April 2014 dwar l-għeluq tal-kontijiet tal-Kulleġġ Ewropew tal-Pulizija għas-sena finanzjarja 2012

text:
               5.9.2014

               MT

               Il-Ġurnal Uffiċjali tal-Unjoni Ewropea

               L 266/180

         DEĊIŻJONI TAL-PARLAMENT EWROPEW
   tat-3 ta’ April 2014
   dwar l-għeluq tal-kontijiet tal-Kulleġġ Ewropew tal-Pulizija għas-sena finanzjarja 2012
   (2014/568/UE)
   Il-Parlament Ewropew,

               —

               wara li kkunsidra l-kontijiet annwali definittivi tal-Kulleġġ Ewropew tal-Pulizija għas-sena finanzjarja 2012,

               —

               wara li kkunsidra r-rapport tal-Qorti tal-Awdituri dwar il-kontijiet annwali definittivi tal-Kulleġġ Ewropew tal-Pulizija għas-sena finanzjarja 2012, flimkien mat-tweġibiet tal-Kulleġġ (1),

               —

               wara li kkunsidra r-rakkomandazzjoni tal-Kunsill tat-18 ta’ Frar 2014 (05849/2014 — C7-0054/2014),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra d-Deċiżjoni tal-Kunsill 2005/681/ĠAI tal-20 ta’ Settembru 2005 li jistabbilixxi Kulleġġ Ewropew tal-Pulizija (CEPOL) (4), u b’mod partikolari l-Artikolu 16 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra d-Deċiżjoni tal-Kummissjoni C(2011)4680 tat-30 ta’ Ġunju 2011 li tagħti approvazzjoni għal deroga mitluba mill-Kulleġġ Ewropew tal-Pulizija mir- Regolament (KE, Euratom) Nru 2343/2002,

               —

               wara li kkunsidra r-rapport tal-Kulleġġ Ewropew tal-Pulizija tat-12 ta’ Lulju 2010 dwar ir-Rimborż ta’ Infiq Privat (10/0257/KA),

               —

               wara li kkunsidra l-awditu estern ikkummissjonat mill-Kulleġġ Ewropew tal-Pulizija (Nru ta’ Referenza tal-Kuntratt CEPOL/2010/001) dwar ir-rimborż tal-infiq privat,

               —

               wara li kkunsidra r-rapport finali tal-evalwazzjoni esterna ta’ ħames snin tal-Kulleġġ Ewropew tal-Pulizija (Nru ta’ Referenza tal-Kuntratt CEPOL/CT/2010/002),

               —

               wara li kkunsidra r-Rapport ta’ Attività Annwali 2009 tad-Direttorat Ġenerali għall-Ġustizzja, il-Libertà u s-Sigurtà,

               —

               wara li kkunsidra r-raba’ rapport ta’ progress tal-Kulleġġ Ewropew tal-Pulizija dwar l-implimentazzjoni tal-Pjan ta’ Azzjoni Pluriennali (MAP) tiegħu għall-2010-2014,

               —

               wara li kkunsidra r-rapport tal-Qorti tal-Awdituri dwar l-implimentazzjoni tal-MAP tal-Kulleġġ Ewropew tal-Pulizija għall-2010-2014,

               —

               wara li kkunsidra n-nota tas-Servizz tal-Awditjar Intern (IAS) tal-4 ta’ Lulju 2011 (Ref. Ares (2011) 722 479) dwar it-tielet rapport ta’ progress dwar l-implimentazzjoni tal-MAP għall-2010-2014 tal-Kulleġġ Ewropew tal-Pulizija,

               —

               wara li kkunsidra r-rapport u l-annessi tal-Kulleġġ Ewropew tal-Pulizija dwar l-implimentazzjoni tar-riżoluzzjoni tal-Parlament Ewropew dwar “Kwittanza 2009: il-Kulleġġ Ewropew tal-Pulizija”,

               —

               wara li kkunsidra r-rapport u l-anness tal-Kulleġġ Ewropew tal-Pulizija dwar l-applikazzjoni tal-Manwal tal-Akkwist tiegħu għall-perjodu bejn l-1 ta’ Lulju 2010 u l-1 ta’ Lulju 2011,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0240/2014),

               1.

               Japprova l-għeluq tal-kontijiet tal-Kulleġġ Ewropew tal-Pulizija għas-sena finanzjarja 2012;

               2.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur tal-Kulleġġ Ewropew tal-Pulizija, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 365, 13.12.2013, p. 29.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 256, 1.10.2005, p. 63.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.